Sekretarijat Energetske zajednice pozvao Parlament da odloži odluku o garanciji za novi blok TE Tuzla\nSekretarijat Energetske zajednice (EZ) je pozvao Parlament Federacije Bosne i Hercegovine (FBiH) da odloži odlučivanje o garanciji za kreditno zaduživanje Elektroprivrede BiH (EPBiH) kod kineske Eksport-import banke (Eksim banke) za izgradnju novog bloka snage 450 MW Termoelektrane (TE) Tuzla.\nParlament je za 28. februar zakazao sednicu na čijem dnevnom redu je i garancija za kredit of 614 miliona evra za izgradnju Bloka 7 TE Tuzla, a Sekretarijat EZ je upozorio da je vrlo verovatno da bi odluka o odobravanju garancije BiH dovela u neusklađenost sa zakonodavstvom EZ, na šta bi Sekretarijat morao da reaguje pokretanjem postupka za kršenje zakona EZ.\nSekretarijat trenutno istražuje usklađenost garancije koja je na dnevnom redu sednice sa pravilima o državnoj pomoći iz Ugovora o osnivanju Energetske zajednice, kao i odluku Saveta za državnu pomoć BiH iz jula 2018. kojom se odobrava garancija. Ministarstvo finansija FBiH, EPBiH i Savet za državnu pomoć su se složili da sarađuju u ovim istragama. Savet za državnu pomoć je naročito izrazio spremnost da revidira ranije odluke u slučaju novih činjenica i dokaza, saopštio je Sekretarijat.\nSekretarijat u ovoj fazi smatra da je verovatno da garancija predstavlja državnu pomoć i tražio je od nezavisne advokatske kancelarije da potvrdi preliminarne zaključke Sekretarijata. Očekuje se da ova nezavisna procena, koju Sekretarijat namerava da objavi, bude gotova do kraja ove nedelje, navodi se u saopštenju.\nSekretarijat je Parlamentu preporučio još u septembru 2018. godine da ne odobri garanciju.\nUgovorom o osnivanju Energetske zajednice se predviđa da BiH mora da poštuje pravila EU o subvencijama u energetskom sektoru. Između ostalog, državne garancije u većini slučajeva mogu da pokriju najviše 80% ukupnog iznosa kredita, saopštila je organizacija civilnog društva CEE Bankwatch Network. U saopštenju se dodaje da bi predložena garancija za Blok 7 TE Tuzla pokrila 100% iznosa kredita, kao i kamatu i druge troškove.\nPostoje okolnosti u kojima je ovo dozvoljeno, ali, kao što su Aarhus centar i Bankwatch naveli u žalbi Energetskoj zajednici u septembru 2018. godine, u ovom slučaju se nisu stekli odgovarajući uslovi, navodi se u saopštenju.\n„Upotreba javnih sredstava za pružanje podrške novoj elektrani na ugalj je neprihvatljiva u svakom smislu, a naročito kada je to vrlo verovatno i nezakonito“, izjavio je Denis Žiško iz Centra za ekologiju i energiju iz Tuzle. „Tuzla 7, ako bude izgrađena, bi Bosnu i Hercegovinu osudila na decenije dodatnog zagađenja i emisija gasova sa efektom staklene bašte i vrlo verovatno proizvela ekonomske gubitke. Parlamentarci ne smeju da podržavaju nove elektrane na ugalj na bilo koji način, a treba da doprinesu smanjenju energetskog rasipanja i korišćenju potencijala obnovljivih izvora energije“.\n„Energetska zajednica je jasno upozorila da je Bosna i Hercegovina na putu da se ne pridržava zakonodavstva EU. Ako je ova država ozbiljna po pitanju svoje evropske budućnosti, trebalo bi da odreaguje na upozorenje. Ovde se ne radi samo o pravnoj neusklađenosti, već i o pretvaranju tranzicije ka čistoj energiji u realnost i sprečavanju trošenja javnih sredstava na zagađujuću i zastarelu industriju“, izjavila je Pippa Gallop iz Bankwatch.\nTagovi: Bankwatch, državna pomoć, Energetska zajednica, EPBiH, kredit, TE Tuzla, Tuzla 7, ugalj\nPočetna » Vesti » Životna sredina » Sekretarijat Energetske zajednice pozvao Parlament da odloži odluku o garanciji za novi blok TE Tuzla


Izvor: RTS, 10.Jul.2020, 10:29\nU Prekršajnom sudu u Beogradu u četvrtak je bilo privedeno 13 osumnjičenih za prekršaje počinjene ispred Skupštine Srbije 7. jula, od kojih je pet osuđeno, jedan oslobođen, a sedam će biti procesuirano u redovnom postupku.\nOsuđenima su izrečene novčane kazne – dvojici po 80.000 dinara, jednom 40.000 dinara, dok su dve osobe dobile kazne od po 20.000 dinara zbog prekršaja iz Zakona o javnom redu i miru, rekla je za Tanjug predsednik >> Pročitaj celu vest na sajtu RTS << Prekršajnog suda u Beogradu Olivera Ristanović.\nPošto dvojica osuđenih nisu imala da plate kazne od 80.000 dinara, novčana kazna im je zamenjena u zatvorsku kaznu, dodala je Ristanovićeva.\nZatvorska kazna za taj prekršaj može da traje najduže 60 dana (svaki dan po 1.000 dinara), tako da će oni i dalje morati da plate po 20.000 dinara novčane kazne.\nPrethodnog dana, svi uhapšeni zbog prekršaja koji su se dogodili ispred Skupštine Srbije 6. jula pušteni su na slobodu, od kojih je 10 odmah oslobođeno zbog nedostatka dokaza da su prekršaje izvršili, a 12 će biti procesuirano u redovnom prekršajnom postupku.\nPress: Zbog nereda ispred Skupštine 7. jula PETORO OSUĐENO, jedan oslobođen\nPošto dvojica osuđenih nisu imala da plate kazne od 80.000 dinara, novčana kazna im je zamenjena u zatvorsku..Prekršajnom sudu u Beogradu u četvrtak je bilo privedeno 13 osumnjičenih za prekršaje počinjene ispred Skupštine Srbije 7. jula, od koji je pet osuđeno, jedan oslobođen, a sedam će...


Arkanov ubica otkriva šefove podzemlja Južne Afrike – Net.hr\nArkanov ubica otkriva šefove podzemlja Južne Afrike\nAutor: Kristijan Leskovar 14:40 26.11.2012\nDobrosav Gavrić sarađuje sa policijom Južne Afrike\nUbica Željka Ražnatovića Arkana, Dobrosav Gavrić sarađuje sa obaveštajnim agencijama u Južnoj Africi da bi im pomogao da razotkriju tamošnje šefove mafije.\nGavrić je uhapšen još u martu prošle godine posle ubistva njegovog bliskog prijatelja i jednog od vođa tamošnjeg podzemlja Sirila Bike.\nPozivajući se na izvore iz obaveštajnih službi, južnoafrički mediji prenose da je Gavrić već ispričao značajne detalje koji bacaju svetlost na mračnu scenu organizovanog kriminala u toj zemlji.\nOčekuje se da Gavrić otkrije i informacije koje će dovesti do hapšenja ubica Sirila Bike.\n– Dobrosav Gavrić sarađuje sa policijom otkako je uhapšen i na raspolaganju je kad god žele da ragovaraju sa njim – prenosi “Dejli vojs” reči neimenovanog izvora iz policije.\nGavrić i Siril Bika bili su prijatelji i poznavali su se jako dobro. Bio je prisutan kada je Bika ubijen i zato je važan svedok za državu. On može da identifikuje ljude koji su odgovorni za njegovu smrt, a policija nije učinila ništa da ih zaštiti.\nNavodno, Gavrić je kontakte sa jednim visokim oficirom obaveštajne agencije uspostavio pre nego što je uhapšen, još dok je živeo pod lažnim imenom Saša Kovačević. Pretpostavlja se da ga je upravo Bika upoznao sa svojim kontaktima u službama, pišu Novosti.\nTrebalo je da Gavrić pruži informacije o švercu droge iz bivših zemalja Istočnog bloka.\nhronika južna afrika željko ražnatović arkan


Festival eksperimentalnog filma od 16. novembra u CZKD – Filmske radosti\nFilmske radosti > Vesti > Festival eksperimentalnog filma od 16. novembra u CZKD\n12. novembra 2018. 18. decembra 2018.\nU petak i subotu, 16. i 17. novembra 2018. godine u Centru za kulturnu dekontaminaciju održava se treće izdanje Međunarodnog festivala eksperimentalnog filma The Unforeseen.\nTokom dva dana, u okviru selekcije “Kinoskop” prikazaće se četiri sata novih kratkih eksperimentalnih filmova iz celog sveta koji propituju mogućnosti i granice filmskog jezika na imaginativan i svež način, navode organizatori.\nPored eksperimenata na filmskoj traci, ove godine vas očekuje i par digitalnih iznenađenja, dodaju i navode da posetioce očekuje i selekcija savremene eksperimentalne animacije.\nDragan Dimčić, profesor filmske montaže na Fakultetu dramskih umetnosti, Ivan Velisavljević, filmski kritičar i koautor knjige „Kritički vodič kroz srpski film“ i Nikola Gocić, filmski kritičar i pokretač bloga o arthouse i eksperimentalnom filmu „NGBOOArt” u sastavu su žirija koji će doneti odluku o jednom ili više najboljih filmova iz selekcije (Glavna nagrada i Posebno priznanje). Ove godine uvodi se i nagrada publike koja će izglasati najbolji film.\nTagged in : Centar za kulturnu dekontaminaciju Festival eksperimentalnog filma\nPrevious Previous post: Retrospektiva filmova Daneta Komljena u Institutu savremene umetnosti u Londonu\nNext Next post: „Ukus cementa“ najbolji film na 14. Slobodnoj Zoni\nponedeljak 12 novembra, 2018


Aktuelno / Štampa / EU finansira laboratorije za kontrolu hrane\nMinistar poljoprivrede i trgovine Dušan Petrović i šef Delegacije EU u Srbiji Vensan Dežer predstavili su juče na novosadskom sajmu tvining projekat “Izgradnja kapaciteta u okviru Direkcije za nacionalne referentne laboratorije”, finansiran iz fondova EU u iznosu od 1,5 miliona evra.\nNa skupu su govorili i ambasadorka Danske u Srbiji Meme Kjul Nilsen i zamenik ambasadora Holandije Čirda Hukstre, s obzirom da te dve države daju logističku podršku čitavom poduhvatu. “Ovim projektom činimo nov korak u izuzetno važnoj grani, kao jedan od elemenata za temeljno unapređenje sistema bezbednosti zdravlja životinja i biljaka, odnosno bezbednosti hrane”, istakao je Petrović.\nPrema njegovim rečima, Vlada Srbije ima dva suštinska cilja: jedan je da svi budemo efikasniji, od države do pojedinaca, a drugi je uspostavljanje reda, sigurnosti i predvidljivosti kako bi se život građana učinio boljim. “Pomenuti projekat se na neki način uklapa u oba ta cilja i nastojaćemo da ga u najkraćem mogućem vremenu i realizujemo”, zaključio je ministar.\nDežer je istakao da će buduće laboratorije za ispitivanje kvaliteta hrane mnogo značiti ne samo stanovništvu Srbije, koje će se hraniti bolje i bezbednije, već se time stvaraju i neophodni uslovi za izvoz prehrambenih proizvoda u EU i druge države širom sveta. Ambasadorka Danske Mete Kuel Nilsen rekla je da Srbija ima velike potencijale za izvoz prehrambenih proizvoda u EU, ali je bez uvođenja sistema standardizacije kvaliteta i higijene to nemoguće. “Prošle godine 150 ljudi u Danskoj se otrovalo hranom koja je uvezena iz Srbije, a pre pet godina nekoliko ljudi je umrlo pošto su jeli maline iz Poljske. Svi želimo da takve stvari u budućnosti izbegnemo i zato je mreža referentnih laboratorija važna”, rekla je ona.


Vučić pravi stranku u Crnoj Gori i uvodi Srbe u vlast?\nPODGORICA Razmatra se mogućnost\nPredsjednik Srbije Aleksandar Vučić razmatra mogućnost formiranja političke stranke ili koalicije u Crnoj Gori, saznaju “Vijesti”. Vučić je takvu mogućnost spominjao najbližim saradnicima u Srpskoj naprednoj stranci (SNS), navodi sagovornik.\n- Formiranjem nove ili jačanjem neke od postojećih političkih opcija u Crnoj Gori Vučić bi dobio srpsku stranku koju potpuno kontrolira i koja bi nakon izbora mogla postati dio široke vladajuće koalicije. Takav model već je koristio preko Srpske liste na Kosovu, koja je nakon insistiranje Vučića osigurala parlamentarnu većinu kosovskom premijeru Ramušu Haradinaju. Srpska lista je istovremeno imala otvorenu podršku Beograda, što je učinilo najjačom u srpskom biračkom tijelu na Kosovu - kazao je sagovornik “Vijesti”.\nIz SNS-a nisu odgovorili na pitanja “Vijesti” planiraju li formiranje ispostave u Crnoj Gori.\nNekoliko učesnika sastanka srbijanskog predsjednika s predstavnicima Srba iz regiona kazalo je da Vučić nije spominjao formiranje stranke, iako je prokomentirao da je on “jedan od najpopularnijih političara u Crnoj Gori”.\nFunkcioneri dijela crnogorske opozicije u neformalnim razgovorima su odbacili mogućnost da Vučić formira partiju, pojašnjavajući da imaju odličnu saradnju s predsjednikom Srbije.\nVučić je do sada najbolje sarađivao s Demokratskim frontom (DF), zbog čega su članovi predsjedništva DF-a Andrija Mandić i Milan Knežević često odlazili u zvanične posjete predsjedniku Srbije. Čelnici Fronta i Goran Danilović iz Ujedinjene Crne Gore su, između ostalog, bili jedini crnogorski političari koji su s Vučićem 6. januara unijeli badnjak u zgradu Predsjedništva Srbije.\nIako su Mandić i Knežević bili na skupu u Kraljevu prošle nedjelje, prema tvrdnjama sagovornika “Vijesti” iz opozicije, odnosi Vučića i čelnika Fronta zahladnjeli su nakon presude za slučaj poznat kao “državni udar”. Prema tvrdnjama sagovornika “Vijesti”, čelnici DF-a su u Beogradu na “tankom ledu” zbog otvorenog neslaganja s Vučićevim zvaničnim nastupima nakon presude.\nMandić je na presu 9. maja neposredno nakon presude pozvao Vladu Srbije i predsjednika Srbije da prekinu komunikaciju s Milom Đukanovićem i, kako je kazao, s antisrpskom vladom u Crnoj Gori, koja je i priznala Kosovo.\n- Pozivam ih u ime srpskog naroda da prekinu svaku komunikaciju i da ne podržavaju neprijatelje srpskog naroda u Crnoj Gori - kazao je Mandić i pozvao i Milorada Dodika, člana Predsjedništva BiH, da i on prekine komunikaciju sa Đukanovićem.\n- Pozivamo na solidarnost...Ako su oni Srbi, ako im je srpstvo toliko važno očekujem da im i mi budemo važni - naveo je Mandić.\nČelnici Fronta očekivali su Vučićevu otvoreniju podršku, iako je dan nakon što su prvostepenom presudom podgoričkog Višeg suda Mandiću i Kneževiću određene zatvorske kazne od po pet godina, poslao vladin avion po lidera Nove srpske demokratije (Nova) kako bi prisustvovao vojnoj paradi u Nišu. U saopćenju Nove nakon sastanka u Nišu navedeno je da je Mandić predsjedniku Srbije pojasnio da su “Front i srpski narod u Crnoj Gori glavna meta montiranog političkog procesa”. Međutim, Vučić do sada nije komentirao presude u slučaju “državni udar”, a ponajmanje osudio kazne dvojici lidera DF-a.\nDa odnosi sa čelnicima Fronta nisu najbolji Vučić je potvrdio i nedavnom izjavom da je spreman da ugosti predsjednika Crne Gore Mila Đukanovića u Beogradu “kako bi razgovarali, umjesto da se stvaraju problemi i tenzije”.\nMogućnost formiranja ogranka Srpske napredne stranke (SNS) spominjana je prije četiri godine, ali je Vučić tada negirao da pravi partiju u Crnoj Gori. Mediji su u novembru 2015. godine objavili da se u Crnoj Gori osniva Srpska stranka koja ima identična obilježja kao SNS, nakon čega je Vučić za “Dan” izjavio da ne stoji iza formiranje stranke.\n- Nikakve veze nemamo s formiranjem Srpske stranke. Srpska napredna stranka ne pravi nikakav ogranak u Crnoj Gori - kazao je tada Vučić.\nMediji su tada objavili da je jedan od inicijatora formiranja Srpske stranke nekadašnji funkcioner Nove Slavko Fuštić.\nAleksandar Vučić Crna Gora\nĐukanović: Poziv Vučiću za posjetu permanentno otvoren, čuvati se teških riječi\nVučić: I Srbija i Crna Gora bi trebale spustiti tenzije\nString Art inspiracija, umjetnost.\nPoznata kradljivica Sabaheta Džindo uhapšena na osnovu potrage MUP-a RS\nIzvještaj eksperta Pribea: Pravosuđe u BiH ne bori se protiv ozbiljnog kriminala i korupcije\nVoditelj Klarkson napao Gretu Tunberg: Luda si i opasna\nNakon godinu formirane komisije, konačno deblokiran rad Državnog parlamenta


U SPOMEN PARKU OBELEŽEN DAN SEĆANJA NA ŽRTVE HOLOKAUSTA - Glas Šumadije\nNaslovna > Društvo > U SPOMEN PARKU OBELEŽEN DAN SEĆANJA NA ŽRTVE HOLOKAUSTA\n27/01/2019 27/01/2019 623Ostavi komentar na U SPOMEN PARKU OBELEŽEN DAN SEĆANJA NA ŽRTVE HOLOKAUSTA\nSpomen park “Kragujevački oktobar” je povodom Dana sećanja na žrtve holokausta priredio program koji je oslanajući se na knjiige i činjenice prisutne podsetio na stradanja i sudbinu Jevreja tokom Drugog svetskog rata. Holokaust je najmonstruozniji deo globalnog ludila koji je proizašao iz istog izvora, kazao je kustos Marko Terzić, zbog čega smo kao memorijalni muzej pravo mesto podsećanja na takav događaj. Program je sastavljen iz tri segmenta od kojih jedan obuhvata činjenice, drugi vizuelnu interpretaciju kroz izložbu Biljane Albahari iz Narodne biblioteke Srbije, dok se treći oslanja na filozofiju odnosno pokušaj razumevanja holokausta i šta posle, pojašnjava Terzić.\nPartneri u realizaciji programa su Institut za filozofiju i društvenu teoriju Univerzitet u Beogradu, Narodna biblioteka Srbije, Studentski Kulturni Centar Kragujevac, Centar za izgradnju mira Kragujevac a podršku u organizaciji pružio je i grad Kragujevac.\nUčešćem u obeležavanju Dana sećanja na holokaust, grad Kragujevac se priključuje svetskoj kampanji “We Remember” (Pamtimo), kojom se apeluje da se ovakvi zločini u kome je stradalo oko šest miliona Jevreja nikada ne zaborave. Kao grad stradalnik tokom Drugog svetskog rata u kome su život izgubili svi kragujevački Jevreji, Kragujevac je pravo mesto sećanja na žrtve holokausta, kazao je Aleksandar Štajn pomoćnik gradonačelnika za unutrašnju i međunarodnu saradnju.\nU svetu ima 14,5 miliona Jevreja, a do početka Drugog svetskog rata bilo je dva miliona više. Od kraja rata do danas jevrejska populacija nije uspela da nadoknadi taj broj. U Srbiji je bilo nešto više od 35 hiljada Jevreja, a tokom holokausta stradalo je 90%.\nO svojim i porodičnim sećanjima, učesnicima programa govorio je Aleksandar Ajzinberg, danas uvaženi ahitekta i preživeli svedok užasa holokaust, koji je sa svojom majkom iz zatvora pobegao sa 12 godina. Skrovište je našao u planinama Istočne Srbije gde su mu pomogli četnici Draže Mihailovića i kako kaže divni ljudi koji su ih hranili skrivajući se na različitim mestima. Zbog toga, seća se Aleksandar nisam ni bio svestan kakav se užas u Srbiji i Evropi dešava. Mnogi ni danas ne shvataju da 90 % ljudi koji su stradali u holokaustu nisu mogli da zamisle da će biti ubijeni, verujući da će biti odvedeni na Madagaskar ili Poljsku kako su im govorili. U ono vreme holokaust nisam doživljavao kao nešto strašno, jer sam u planini bio srećan što sam pobegao iz zatvora. Užasom smo bili pritisnuti kada smo se vratili u Beograd i saznali šta se dogodilo, priča Aleksandar Ajzinberg.\nInače, povodom Dana sećanja na žrtve holokausta zapalili su sveće i položili crvene ruže na spomenik streljanim Jevrejima i Srbima u Bagremaru, predsednik Skupštine grada Miroslav Petrašinović, pomoćnik gradonačelnika Aleksanadr Štajn, predsednik Društva za očuvanje sećanja na holokaust-ogranak Kragujevac Nemanja Petrović, arhitekta i živi svedok Aleksandar Ajzinberg i predstavnici SUBN\nTagovi: Centar za izgradnju mira iz Kragujevca Dan sećanja na žrtve holokausta Spomen park 21. oktobar


Napredak u istraživanju proizvodnje jeftinog vodika - Index.hr\nNapredak u istraživanju proizvodnje jeftinog vodika\nAMERIČKI istraživači jednog saveznog laboratorija i jedne privatne tvrtke objavili su u ponedjeljak kako su ostvarili napredak u istraživanjima za jeftinu proizvodnju vodika, što bi moglo smanjiti ovisnost SAD-a o stranoj nafti.\nIstraživači saveznog laboratorija za nuklearna istraživanja (Inell) i tvrtke Ceramatec Inc. objasnili su da su otkrili način proizvodnje vodika elektrolizom iz vode s visokom temperaturom koja se dobija iz nuklearnih centrala.\nUmjesto korištenja konvencionalne elektrolize za izdvajanje vodika iz vode, isti postupak s visokim temperaturama kakva se bilježi u pari vode koja se dobija hlađenjem nuklearnih reaktora omogućuje jeftinije dobijanje čistog vodika, ističu znanstvenici.\nPostotak izdvajanja vodika iz vode je pri visokim temperaturama 45 do 50 posto, dok je kod konvencionalne elektrolize 30 posto.\n"To je značajan napredak u prvoj etapi procesa koji će omogućiti jeftiniju proizvodnju vodika iz vode", kazao je Stephen Harring, glavni istraživač Inella.\nTa tehnologija proizvodnje vodika bit će vrlo ekonomična, ali dobra i za zaštitu okoliša, dodao je.


Vrednost novozaključenih lizing ugovora za pet godina porasla 24 procenta\nYou are at:Home»Vesti»Vrednost novozaključenih lizing ugovora za pet godina porasla 24 procenta\nBy Vesna Kovačević on\t 26/10/2017 Vesti\nU periodu od 2012. do 2016. godine vrednost novozaključenih ugovora finansijskog lizinga porasla je za 24%, a nenaplativa potraživanja smanjena su duplo, saopšteno je na godišnjoj konferenciji Asocijacije lizing kompanija Srbije (ALCS) koja je održana 26. oktobra 2017. u beogradskom hotelu „Metropol”. Na konferenciji su analizirani rezultati lizing industrije, faktori koji su uticali na rast lizinga, a navedeni su i indikatori koji će se u budućnosti odraziti na kretanja u lizing industriji.\nBoris Stević, predsednik ALCS-a, je naveo da zbog povećanja privredne aktivnosti vlasnici preduzeća imaju potrebu za ulaganjem u osnovna sredstva za rad, što je uslovilo i rast lizing tržišta u Republici Srbiji: „Imamo situaciju da su na primer domaći transporteri sve konkurentniji na inostranom tržištu, da različite industrijske oblasti – drvna, metalurgija, štamparska, IT industrija, rudarstvo i mnoge druge grane – žele da unaprede svoju opremu kako bi im proizvodi bili kvalitetniji i inovativniji, te konkurentniji na tržištu.”\nU istom periodu, procenat nenaplativih ugovora je smanjen sa 14,4 na 7,2 %, koliko je iznosio krajem 2016. godine.\n„Jačanje privrede ogleda se i u smanjenju nenaplativih potraživanja. Ekonomska stabilnost privrednika u mnogome se odrazila na urednu otplatu lizing ugovora. Nenaplativa potraživanja su, u periodu od pet godina, smanjena duplo i to je još jedan pokazatelj jačanja privrede”, istakao je Stević.\nU strukturi lizing ugovora za period od 2012. do 2016. godine preovlađuju ugovori za finansiranje komercijalnih, teretnih i ostalih vozila sa 38 %. U istom periodu finansiranje putničkih vozila čini 36 % ukupne vrednosti ugovora, od kojih 66 % odlazi na finansijski lizing, a 34 % na operativni. Sektor mašina i opreme čini 24 % ukupne vrednosti ugovora, a sektor nekretnina 2 %.\nTeodora Milenković, generalni sekretar Asocijacije, smatra da su jednostavne procedure za odobrenja finansiranja putem lizinga i činjenica da se trošak pretvara u investiciju, pošto je predmet lizinga ujedno i sredstvo obezbeđenja, doprineli tome da se privrednici sve češće opredeljuju za lizing.\nRast lizing tržišta desio se i zahvaljujući odgovarajućim zakonskim okvirima. „U poslednjih pet godina donete su brojne regulative pomoću kojih je unapređeno tržište lizinga. Sredinom 2015. lizing je postao i zastupnik u osiguranju, čime su klijenti dobili kompletnu uslugu na jednom mestu. Ono na čemu će se insistirati u narednom periodu je digitalizacija svih procesa koja će još više unaprediti i ubrzati pružanje usluge”, istakla je Teodora Milenković.\nPrema rečima Borisa Stevića, dalji razvoj lizing industrije će, pored privrednih aktivnosti, zavisiti i od koraka koje će preduzimati Narodna banka: „U decembru 2015. godine, uz podršku USAID-a, pripremili smo inicijativu o izmenama i dopunama Zakona o finansijskom lizingu čije usvajanje i dalje očekujemo, a koji će omogućiti dalje unapređenje lizing tržišta. Ukoliko NBS usvoji predložene izmene i dopune to bi, između ostalog, trebalo da omogući obavljanje poslova dugoročnog zakupa predmeta lizinga, što će pozitivno uticati na operativni lizing. S obzirom na to da su lizing kompanije nedepozitne finansijske institucije, očekujemo i smanjenje zahtevanog iznosa osnovnog kapitala, čime će ojačati i tržište nekretnina u lizing industriji, ali i druge stvari koje bi omogućile pravičnije i bolje uslove poslovanja lizing kompanija.”\nPredstavnici Asocijacije lizing kompanija Srbije izneli su i rezultate tržišta finansijskog lizinga za treći kvartal 2017. godine, koji dodatno potkrepljuju predviđanja daljeg rasta i najavljuju da će vrednost lizing tržišta na kraju 2017. godine premašiti prošlogodišnju.\n„Na kraju trećeg kvartala 2017. godine Asocijacija lizing kompanija Srbije je identifikovala rast vrednosti ugovora finansijskog lizinga za čak 25,6 % u odnosu na isti period prošle godine. Ukupna vrednost ugovora iznosila je 272,4 miliona evra, odnosno 55,4 miliona evra više u odnosu na treći kvartal 2016. godine. Najveća vrednost ugovora je zabeležena u sektoru komercijalnih, teretnih i ostalih vozila, čak 126 miliona evra, a po ukupnom udelu ga prati sektor putničkih vozila sa 97 miliona evra. Ovakvi rezultati pokazuju da će na kraju 2017. godine ukupna vrednost ugovora premašiti prošlogodišnju”, zaključio je Stević.


Barack Obama: Ljudi su u Srebrenici divljački ubijeni\nOvog 11. jula, zajedno sa ljudima svih vjera i nacionalnosti sjećamo se srebreničkog genocida, žalimo zbog stradanja više od 8.000 žrtava i odajemo počast sjećanju na one koji danas nalaze smiraj i sve one koji još uvijek nisu pronađeni, navodi se u izjavi Baracka Obame, predsjednika Sjedinjenih Američkih Država (SAD), saopšteno je iz Ureda sekretara za medije pri Bijeloj kući, prenosi Anadolu Agency (AA).\nU saopćenju se podsjeća da je prije dvadeset godina Srebrenica opustošena u genocidu koji se tamo dogodio.\n“U genocidu koji se dogodio, braća, sinovi, muževi i očevi oteti su od njihovih porodica. Divljački su ubijeni u najvećem masakru koji se dogodio u Evropi u drugoj polovini prošlog stoljeća”, piše se u saopštenju.\nIstiče se, također, kako je nemoguće ublažiti bol koju osjećaju porodice žrtava, ali da se može i mora na Srebrenicu gledati otvoreno, obilježiti godišnjicu tragedije i izvući pouku.\n“Samo potpunim prihvatanjem onoga što se dogodilo u prošlosti, možemo graditi budućnost istinskog i trajnog pomirenja. Samo kažnjavanjem onih koji su počinili genocid, možemo obezbijediti pravdu da pomognemo porodicama žrtava da zalijeće rane. I samo kada zlo nazovemo pravim imenom možemo smoći snage da ga pobijedimo”, ističe se u predsjedničkoj izjavi Obame.\n“Kako se približavamo 20. godišnjici potpisivanja Dejtonskog mirovnog sporazuma, prisjećamo se da je srebrenička tragedija učinila da se međunarodna zajednica pokrene i zaustavi ubijanje civila, da konačno zaustavi rat”, navodi se u saopćenju te se dodaje da su “danas Sjedinjene Države opredijeljene da zajedno sa svojim partnerima na Balkanu nastave pomagati zacjeljivanju rana iz prošlosti”.\n“Iskažimo zajedno počast srebreničkim žrtvama i njihovim najmilijim kroz izgradnju budućnosti u kojoj će svi ljudi u Bosni i Hercegovini i na Balkanu živjeti zajedno u miru”, poručeno je iz Bijele kuće.


Kampus Mokra Gora - Mokrogorska škola menadžmenta\nKampus Mokra Gora se nalazi u jednom od najlepših krajeva Srbije. Prirodno okruženje Mokre Gore nudi studentima škole najbolje uslove za intelektualni i profesionalni rad, svrsishodno izmeštanje iz korporativnog okruženja, a istovremeno i prvoklasni odmor, uživanje i motivaciju.\nOd proleća 2016. godine zahvaljujući pomoći osnivača i predavača, a naročito kompanije Telekom Srbija, Mokrogorska škola menadžmenta je krenula sa radom u novoizgrađenom kampusu u etno naselju Mećavnik na Mokroj Gori. Izgrađen u tradicionalnom stilu, od drveta sa lokaliteta Mokre Gore i Tare, u potpunosti je opremljen sa svim potrebnim funkcionalnostima za uspešan boravak i izvođenje nastave.\nAmfiteatar Mihajlo Pupin – Telekom Srbija, se nalazi u prizemlju kampusa i može da primi 30 polaznika, iz amfiteatra se pruža zadivljujući pogled na okolna brda i livade. Na raspolaganju predavačima i polaznicima se nalazi sva neophodna audio-video oprema kao i WI-FI konekcija. Na spratu se nalazi prostrana učionica Zmajevo gnezdo, koja je namenjena za radionice, ,,brainstorming” sesije i druge kreativne i dinamične oblike rada sa polaznicima škole.\nTakođe polaznicima je dostupna biblioteka sa preko 500 knjiga i časopisa, vrhunskih autora i autoriteta iz oblasti menadžmenta, marketinga, prodaje, finansija, ljudskih odnosa i preduzetništva.\nPored navedenih edukativnih sadržaja, Kampus Mokra Gora poseduje kancelariju, čajnu kuhinju i terasu za zaposlene i polaznike.


128. sjednica Vlade Unsko-sanskog kantona - VLADA USK\n128. sjednica Vlade Unsko-sanskog kantona\n19.03.2020 - 13:49 by Administrator\nVlada Unsko-sanskog kantona na sjednici održanoj danas (19.mart) u Bihaću, donijela je Zaključak za upućivanje Inicijative za donošenje propisa kada je u pitanju prikupljanje i korištenje sredstava po osnovu Zakona o poljoprivrednom zemljištu. Inicijativu je podnio premijer Unsko-sanskog kantona Mustafa Ružnić i upućuje se Vladi Federacije Bosne i Hercegovine.\n- Povodom aktuelnih dešavanja u Bosni i Hercegovini u vezi sa Corona virusom (COVID-19) i službenim proglašenjem pandemije od strane Svjetske zdravstvene organizacije od 11.03.2020. godine te Odluke o proglašenju stanja prirodne ili druge nesreće na teritoriji Bosne i Hercegovine od strane Vijeća ministara BiH od 17.03.2020. godine, Odluke o proglašenju stanja nesreće zbog coronavirusa na području Federacije Bosne i Hercegovine od strane Vlade Federacije Bosne i Hercegovine od 16.03.2020. godine, ukazala se potreba i mišljenja smo da treba donijeti propis i drugačije pristupiti odnosno, hitno pronaći rješenje kad je u pitanju prikupljanje i korištenje sredstava po osnovu Zakona o poljoprivrednom zemljištu („Službene novine Federacije Bosne i Hercegovine“, broj: 52/09) i to promjene namjene poljoprivrednog zemljišta u nepoljoprivredno, sredstva prikupljena po osnovu zakupa i koncesija na poljoprivredno zemljište. Intencija je i razmišljanje Vlade Unsko-sanskog kantona da bi se predmetna sredstva trebala HITNO staviti u funkciju pomoći privredi, poljoprivredi i poljoprivrednoj proizvodnji, gdje bi, na taj način, sanirali sve teže stanje koje očekujemo u privredi i poljoprivredi u Federaciji Bosne i Hercegovine, umjesto da se milionska sredstva godinama akumuliraju u budžetima kantona, obrazložio je premijer USK Ružnić.\nNa osnovu izloženog Vlada USK traži od Vlade Federacije Bosne i Hercegovine, da hitno razmatra ovu Inicijativu i donese odgovarajući propis u pravcu raspolaganja namjenskim sredstvima, kako se traži u ovoj Inicijativi.\nOdluku o mjerama kojima se definiše i nalaže postupanje uposlenika institucija Unsko-sanskog kantona\nNa osnovu člana 16. Zakona o Vladi Unsko-sanskog kantona („Službeni glasnik Unsko-sanskog kantona“ broj: 5/08), Odluke o proglašenju stanja prirodne ili druge nesreće na teritoriji Bosne i Hercegovine od strane Vijeća ministara BiH od 17.03.2020. godine, Odluke o proglašenju stanja nesreće zbog Coronavirusa na području Federacije BiH od strane Vlade Federacije BiH od 16.03.2020. godine i Naredbi Kantonalnog kriznog štaba, Vlada Unsko-sanskog kantona na sjednici održanoj danas (19.mart), donijela je Odluku o mjerama kojima se definiše i nalaže postupanje uposlenika institucija Unsko-sanskog kantona.\nOvom Odlukom Vlada Unsko-sanskog kantona propisuje mjere kojima se definiše i nalaže postupanje uposlenika institucija Unsko-sanskog kantona a, između ostalog, zadužuju se svi rukovodioci i uposlenici institucija Unsko-sanskog kantona, da se strogo pridržavaju naredbi federalnih i kantonalnih kriznih štabova. Prioritete u radu imaju poslovi i predmeti vezani za prevenciju i zaštitu od koronavirusa (COVID-19) a rukovodioci i uposlenici institucija Unsko-sanskog kantona obavezni su biti dostupni 24/7 (na telefon), bez obzira na skraćeno radno vrijeme. Pisarnice u sjedištu institucija Unsko-sanskog kantona vrše prijem pošte od 09:00 do 12:00 sati uz kontrolu ulaska (jedno po jedno) sa odgovarajućom sanitarno-epidemiološkom zaštitom uposlenika a s ciljem smanjenja gužvi u pisarnicama institucija Unsko-sanskog kantona, raspisivanje svih javnih poziva će se realizirati uz obaveznu naznaku da se aplikacije isključivo primaju putem pošte ili putem e-maila tamo gdje je to moguće.


Kompatibilnost uređaja i verzija operativnog sistema\nPrilikom izrade ulažemo veliki trud da grafički interfejs Android aplikacija bude optimizovan na odgovarajući način, kako bi se omogućilo da aplikacije besprekorno izgledaju nezavisno od dimenzija uređaja na kom se pokreću.\nPratimo aktuelne standarde za izradu Android aplikacija\nPri razvoju se koriste razvojni alati preporučeni od Google-a: Android Studio razvojno okruženje, Gradle build sistem kao i dodatne biblioteke\nIzrada Android aplikacija omogućava da se Vaše poslovanje dodatno tehnološki unapredi tako što ćete svoju delatnost proširiti i na druge platforme kao što je Android operativni sistem razvijen od strane Google koji danas ima veoma veliku primenu kod mobilnih tehnologija.\nIzrada android aplikacija po porudžbini radi se za klijente koji imaju potrebu da putem aplikacije komunicraju sa ciljnom grupom, bilo da se radi o prodaji proizvoda ili pružanju neke od usluga. Cena izrade Android aplikacijazavisi od vrste i kompleksnosti same aplikacije.\nCena male, nezahtevne aplikacije kreće se od 200 eura, dok se sa povećanjem zahteva srazmerno povećava i cena izrade aplikacije.\nOd materijalne koristi koju naručilac očekuje i finansijskog stanja klijenta zavisi i budžet kojim raspolaže za izradu android aplikacija.


Putin tvrdi: Rusija je prošla vrhunac epidemije - BIGportal.ba\n26 Maja, 2020 26 Maja, 2020 0607\nPredsednik Rusije Vladimir Putin saopštio je danas tokom video sastanka sa svojim saradnicima da je ta zemlja prošla vrhunac epidemije korona virusa, i to na isti dan kada je u toj državi zabeležen rekordan broj mrtvih od ove infekcije na dnevnom nivou.\nNaime, u Rusiji su u poslednjih 24 sata preminule 174 osobe što je najviše u danu do sada, a potvrđeno je 8.915 novih slučajeva zaraze. Prema poslednjim podacima, u Rusiji je ukupno zaraženo 362.342 osoba, a 3.807 ljudi je preminulo.\nGovoreći na sastanku koji je emitovan na televiziji, Putin je istakao da je vrh prošao.\n-Na osnovu ocena eksperata, vrh epidemije je očigledno prošao – kazao je Putin i naredio da se prvobtino odložena parada posvećena pobedi u Drugom svetskom ratu održi 26. juna u Moskvi.\nSrbija: Evo kako izgleda testiranje na virus korona\nPiksi: Preferiram pivo, sastanci mi traju 12 minuta


TV Most - Obeležena 102. godišnjica smrti Nadežde Petrović\nU Čačku je danas obeležena 102. godišnjica smrti splavne slikarke Nadežde Petrović, a predstavnici grada, Umetničke galerije "Nadežda Petrović", Kola srpskih sestara i Udruženja poslovnih žena položili su vence kraj njenog spomenika.\n"Cilj nam je da ovim okupljanjem prenesemo sećanje na Nadeždu i unesemo ga u naše najmlađe. Okupili su se predstavnici ustanova i udruženja, koji nose njeno ime. To je još jedan način da se čuva sećanje na jednu značajnu ličnost ne samo umetnosti, već i srpske istorije", rekla je direktorka Umetničke galerije "Nadežda Petrović", Milica Petronijević.\nPredsednica Kola srpskih sestara u Čačku, Bojana Jakšić, podsetila je da je Nadežda Petrović idejni tvorac i prvi sekretar ovog udruženja.\n"Ponosni smo što u Čačku, Kolo srpskih sestara nosi njeno. Uvek se setimo njenih reči, 'drage sestre održite kolo sa njegovim patriotskim duhom dok poslednja srpkinja postoji'", rekla je Jakšić, dodajući da "Nadežda Petrović bdi nad nama i kad god bi zastale, sećanje na nju daje nam novu snagu da krenemo napred".\nGradonačelnik Čačka Milun Todorović je naglasio da o svojim velikanima, grad Čačak mora i u buduće da vodi računa, kao što je to činio do sada.\n"Dugujemo veliku zahvalnost našim velikanima, poput Nadežde i Disa, ali i drugih. Ovo je jedan skroman način da se obeleži i da se setimo Nadežde Petrović", rekao je Todorović.\nSpomenik slavnoj slikarki u centru Čačka, izradio je njen veliki prijatelj Ivan Meštrović.


I "Er Frans" SUSPENDOVAO sve letove do i iz Kine\nFrancuska avio-kompanija "Er Frans" saopštila je da će obustaviti sve zakazane letove prema Kini i iz te zemlje do 9. februara, u okviru mera opreza usled širenja smrtonosnog koronavirusa. Kompanija je 22. januara suspendovala letove ka kineskom gradu Vuhan i iz njega, a obustava ostaje na snazi do daljeg.\nU saopštenju "Er Fransa" navodi se da svi putnici koji imaju karte za letove u Kinu i iz te zemlje zakazane do 29. februara, mogu da odgode putovanje do 31. maja 2020. godine ili da zatraže povrat novca bez dodatnih troškova.\nKORONAVIRUS NASTAVLJA DA ZATVARA FABRIKE Katanac i na prodavnice zbog straha od zaraze\nSindikati francuskog avio-prevoznika "Er Frans" zatražili su da kompanija prekine sa putničkim saobraćajem ka Kini, jer kabinsko osoblje brine da bi na letovima moglo da se zarazi koronavirusom. Ranije je iz kineske Nacionalne komisije za zdravlje saopšteno da je broj potvrđenih smrtnih slučajeva od koronavirusa u Kini povećan na 170, a broj zaraženih pacijenata porastao je na 7.711.\nLetove za Kinu do sada obustavilo 25 AVIO-KOMPANIJA: Ovo je ceo SPISAK\nBroj zaraženih od korona virusa u svetu PREMAŠIO 11 MILIONA\nBroj zaraženih od korona virusa u svetu prešao je 11 miliona i sada iznosi, prema podacima portala Worldometers, 11.045.564.


petak, 01 avgust 2014 10:48\nOpština Vlasotince zatvorila je namenski račun za pomoć poplavljenim područjima u Srbiji.\nPrikupljena sredstva u iznosu od 2 miliona i 350 000 dinara prebačena su na republički račun koji je još uvek otvoren u ove svrhe.\nOpštinski namenski račun otvoren je u maju, kada su Srbiju zadesile katastrofalne poplave.\nponedeljak, 28 jul 2014 08:55\nDevojke iz Niša, Pirota i Vlasotinca održale su romskoj mahali u Vlasotincu performans pod nazivom Prisustvo u životu. Performans, kao i niz pratećih radionica, organizuju se u okviru programa Solidarnost romskih devojčica i devojaka. Ovo je treća godina ovog umetničko-edukativnog programa koji se bavi pitanjima obrazovanja, diskriminiacije, migracija, nasilja, seksualnosti i drugim temama interesantnim Romkinjama.\nutorak, 08 jul 2014 16:27\n- Regulacijom kanala znatno će se smanjiti ili sprečiti plavljenje domaćinstava u selu. Iz Ministarstva građevine obezbeđeno je pet miliona dinara, a učešće opštine iznosi 10% te sume tako da je ukupna vrednost planiranih radova 5,5 miliona dinara- rekao je predsednik opštine Vlasotince Zoran Todorović.\n- Regulacija ovog kanala započeta je još 1975. godine. Nakon poplave 2007. godine tadašnje Ministarstvo za kapitalne investicije odvojilo je 8 miliona dinara za regulaciju dela kanala. Ovo je treća faza radova koja treba da bude završena za oko mesec i po dana, a četvrta i poslednja faza biće gotova do kraja marta. Za tu poslednju fazu neophodno je da revidiramo projekat iz 1975. jer moramo da ga prilagodimo novim podacima o prosečnoj količini padavina po metru kvadratnom na našem području – pojasnio je direktor Direkcije za urbanizam i izgradnju Boško Stančić.\nponedeljak, 21 jul 2014 14:06\nKancelarija za mlade opštine Vlasotince sprovodi projekat pod nazivom Uključenje mladih u reviziju i doradu Lokalnog akcionog plana(LAP-a) i kroz podizanje ekološke svesti, čiji je cilj da se mladi ljudi angažuju u svim procesima unapređenja ovog strateškog dokumenta. Oni, takođe, rade i na podizanju svesti mladih o značaju zaštite životne sredine i poboljšanju uslova za kvalitetno provođenje slobodnog vremena.\nREMONTOVANA CRPNA STANICA\nutorak, 01 jul 2014 10:00\nOd juče popodne, fekalna crpna stanica 1 u Manastirištu ponovo radi, saopštava Kabinet predsednika opštine Vlasotince. Ova stanica je u proteklom periodu radila samo preko leta uz česte kvarove i velike troškove dok crpna stanica preko mosta godinama nije u funkciji. To je značilo da fekalni otpad, umesto u glavni kanalizacioni kolektor, odlazi u reku Vlasinu.\nPre pet dana, na inicijativu lokalne samouprave i uz angazovanje JKP Vodovod i preduzeća Termo remont iz Nisa počeli su defektaža I remont pumpe na crpnoj stanici 1 i ona, od juče po podne, ponovo radi punim kapacitetom.\n- Namera nam je da crpne stanice rade cele godine, a ne samo dva meseca preko leta kao što je to do sada bio slučaj I da Vlasina ponovo bude čista reka - kažu u Kabinetu predsednika vlasotinačke opštine.\nSanacija druge crpne stanice očekuje se uskoro. Inače, fekalne crpne stanice u Manastirištu puštene su u rad 2005. godine.


Uništeno 80 odsto roda malina, država da proglasi stanje elementarne nepogode - OGLASNA TABLA - INFO\nUništeno 80 odsto roda malina, država da proglasi stanje elementarne nepogode\n21 маја, 2019 0929\nPredsednik Asocijacije proizvodjača malina i kupina Srbije Dobrivoje Radović rekao je da to udruženje traži od države da zbog nevremena, posebno u Zlatiborskom i Moravičkom okrugu, proglasi elementarnu nepogodu i hitno pomogne proizvođačima jer su sneg, grad, oluja i bolesti uništili 80 odsto roda tog voća.\nOn je rekao da je prinos tog voća ove godine manji za 50 do 70 odsto zbog bolesti, a prema proceni, u ovom trenutku rod je manji i do 80 odsto zbog, najpre snega pre nekoliko dana, a od juče grada i oluje koji se ne smiruju ni danas pre podne.\n„Niska cena malina, prošle godine u proseku 90 dinara po kilogramu, naterala je proizvođače da štede na primeni zaštitnih sredstava i agrotehničkih mera pa su bolesti ove godine masovno napale malinjake koji su i prošle godine oštećeni gradom“, rekao je Radović.\nIstakao je da je sinoć na Upravnom odboru Asocijacije proizvođača doneta odluka da se traži hitan sastanak u Ministarstvu poljoprivrede i razgovori sa premijerkom Srbije Anom Brnabić i predsednikom Aleksandrom Vučićem od kojih će zatražiti pomoć države.\nProizvođačima malina i kupina potrebna je pomoć u repromaterijalu jer ne mogu sami da finansiraju sve što je neophodno za zasnivanje nove proizvodnje, malina i kupina, krompira i žitarica. „Nismo mogli da osiguramo sve useve i od svih nepogoda jer to mnogo košta i ne znamo kako da obezbedimo novac za nova ulaganja“, rekao je Radović.\nVlada Srbije je, prema njegovim rečima, donela uredbu koja će omogućiti proizvođačima malina i kupina subvenciju od 65 odsto investicije u nove zasade. „Problem je kako da zaradimo novac za to novo ulaganje i da čekamo dve -tri godine dok to voće ne počne da rađa. Kako da preživimo taj period“, zapitao je Radović.\nNovi zasadi, kako je rekao, trebalo bi da se zasnuju na drugim, bolestima nezaraženim parcelama, a ne na postojećim. „I to je teško obezbediti s obzirom da su malinjaci u brdsko-planinskom području i zasađeni na najboljim parcelama“, rekao je Radović.\nViše mesta za upis nego đaka\nSaznajemo penzije će od 2020. rasti po „švajcarskom modelu“, a evo šta to znači


Shodno Sporazumu o edukaciji i saradnji koji je potpisan dana 15.11.2016. godine između Sindikata metala Federacije BiH i Sindikata Türk Metala Republike Turske, mladi kadar Sindikata metalaca Federacije BiH bio je pozvan da prisustvujete edukacionom programu za Evroazijske zemlje u Ankari. Delegaciju SM FBiH od dvadeset predstavnika predvodio je predsjednik Bajro Melez. Tema ovog edukacionog programa je bila „Sindikati u tržišnoj ekonomiji“. Edukacioni program se održavao u periodu od 27. novembra do 4. decembra 2016. godine, asama obuka se održavala u Edukacionom Centru Federacije u Ankari.\nTokom održavanja edukacionog programa govorilo se o Praktikovanju Zakona o radu u Turskoj, o Procesu kolektivnog pregovaranja, kao i o Krizi u vremenu globalne operacije sindikata. Na kraju ovog edukacionog programa svim učesnicima SM FBiH, njih dvadeset, iz Bosanske Krupe, Goražda, Zenice, Konjica, Novog Travnika, Bugojna i Sarajeva, Uysal Altundağ, Finansijski sekretar uručio je certifikate o uspješno završenom edukacionom programu.\nPrilikom posjete Ankari, učesnici su takođe imali priliku posjetiti neke od historijskih znamenitosti u Ankari, kao što su Mauzoleum Ataturka, Bijela džamija, Muzej Anadolske civilizacije i mnoge druge spomenike i zanimljive lokacije i društvene objekte Sindikata Türk Metala. Obilazak fabrike Man je bio posebnog značaja. Naime, ovo je fabrika koja upošljava 1800 radnika koji su ujedno svi i članovi sindikata Turk metala.\nJako važan segment posjete i realizacije programa gostovanja Sindikata metalaca FBiH obuhvatao je i susrete sa predstavnicima sindikata „Petrol iš“ čije su kompanije članice ovog sindikata srodnih djelatnosti sa našim kompanijama. Na ovu temu, uvaženi predsjednik Turk metala gospodin Pevrul Kavlak izrazio je zadovoljstvo inicijativom predsjednika Sindikata metalaca Bajre Meleza da se organizuje zajednički sastanak firmi namjenske industrije iz Bosne i Hercegovine i Republike Turske radi ostvarivanja zajedničke poslovne saradnje, što bi dalo doprinos u jačanju ekonomskih tokova dvaju zemalja. Ovaj susret je planiran u proljetnom periodu.\nPredsjednik Pevrul Kavlak je u zvaničnom obraćanju svim učesnicima seminara izrazio posebno zadovoljstvo za početkom realizacije Sporazuma o edukacijij i saradnji između dva sindikata i naglasio da se ova saradnja nastavlja, te da će se, u skladu sa ostalim mnogobrojnim učesnicima Federacije, napraviti program dalje edukacije.\nJoš jednom ističemo srdačnost i gostoprimstvo naših domaćina iz Turk metala, kao i predstavnika Federacije, i naravno, zadovoljstvo da će sindikalno članstvo SM FBiH imati priliku učestvovati u daljoj edukaciji. Posebna zahvalnost predsjedniku Pevrulu, generalnom sekretaru Federacije Turajo Raupovu, odjelu za međunarodne odnose Turk metala i to rukovoditeljici Devrim Duman i kolegi Alper Erkanu, kao i prevodiocu Muameru P.


Beograd 12. oktobar 2017. 10:34\nDačić je istakao da na skupovima Berlinskog procesa "vlada gotovo idilična atmosfera" među predstavnicima "zapadnobalkanske šestorke", pa je "jedno vreme, čak razmišljao da je najbolje da ti sastanci stalno traju kako ne bi bilo vremena za svađe u regionu". On je istakao da je Berlinski proces korisna inicijativa, pozitivna za region jer se "velike države bave regionom i proširenjem EU na Zapadni Balkan".\n- Za nas je veoma važno da se pominje evropska perspektiva Balkana, u tome je najveća politička korist Berlinskog procesa, ostalo su projekti koji će u manjoj ili većoj meri biti sprovedeni, kazao je Dačić, koji je napomenuo da činjenica da će Velika Britanija biti naredni domaćin samita Berlinskog procesa pokazuje da je ta država "otišla iz EU, ali nije otišla iz Evrope".\nSlika govori da su svi saglasni,da je najvaznije ucestvovati..!! .Cirkus ide dalje...\npa to je i poeta,da izgurate svoje mandate i zivote u pregovorima tj. na svojim funcijama...a zivot je i tako tamo negde....\nŽiv i na robiji...


Osvježeno 15. septembar/rujan, 2015.\nMađarska je u utorak, nakon stupanja na snagu kontroverznih zakona o izbeglicama, proglasila vanredno stanje u dva okruga na jugu zemlje zbog velikog priliva izbeglica u zemlju, čime su vlastima omogućena posebna ovlašćenja.\nPrethodno, ministri unutrašnjih poslova Evropske unije u Briselu nisu postigli dogovor o planu obavezujućih kvota za svaku državu članicu EU, koji je predložio predsednik Evropske komisije Žan Klod Junker.\nOni su se u načelu saglasili o programu raspodele 120.000 izbeglica na teritoriji EU koje su zatražile azil u Grčkoj, Italiji i Mađarskoj.\nKvotama su se, kao i u ranijim slučajevima, suprotstavile Češka, Slovačka i druge istočnoevropske zemlje koje zahtevaju da prijem izbeglica treba da bude dobrovoljan.\n"Mislimo da kvote nisu rešenje”, rekao je Robert Kalinak, slovački ministar, nakon hitnog maratonskog sastanka u Briselu koji je završio u ćorsokaku. Kalinak je zatražio da o pitanju kvota odluku na samitu donesu lideri EU.\n"Primićemo onoliko izbeglica koliko možemo da priuštimo”, poručila je Eva Kopač, poljska premijerka.\nDimitris Avramopulos, komesar za migracije EU, rekao je da je sastanak ministara obeležila žustra rasprava.\n"Komisija je odlučna da stupi u akciju. U narednim danima potreban nam je još jedan sastanak”, rekao je Avramopulos.\nOvakav epilog izazvao je nezadovoljstvo pojedinih evropskih zvaničnika. Tomas de Mezijer, nemački ministar unutrašnjih poslova, rekao je da nemogućnost postizanja jednoglasne odluke o obavezujućim kvotama ostavlja osećaj gorčine.\n"Očigledno je da pojedine države ne osećaju odgovornost za iskazivanje solidarnosti u vremenu velikih izazova. To se mora promeniti”, rekao je on, dodavši da će u suprotnom Evropa biti u velikom problemu.\nMinistri su prethodno usvojili mere koje je još u maju predložio Evropski savet o raspodeli dodatnih 40.000 izbeglica koje bi u Italiju i Grčku stigle u naredne dve godine kojima je kako je precizirano, potrebna međunarodna zaštita.\nU skladu s tim programom države domaćini dobijaće po 6.000 evra za svaku izbeglu osobu koju prihvate.\nPre nego što su razgovori o obavezujućim kvotama dospeli u zapećak Donald Tusk, predsednik Evropskog saveta, rekao je da će okupiti lidere EU ukoliko ministri unutrašnjih poslova država članica ne uspeju da se usaglase o rešenju.\nHitan plan raspoređivanja 160 000 izbeglica, koliko ih u svetu nije bilo još od Drugog svetskog rata, predložio je prošle srede Žan Klod Junker, predsednik Evropske komisije.


Model novog zakona o zaštiti podataka znaće se 20. juna | EurActiv Srbija\nModel novog zakona o zaštiti podataka znaće se 20. juna\nObjavljeno : 05.06.2017.\t Tweet\nPoverenik za informacije od javnog značaja i zaštitu podataka o ličnosti Rodoljub Šabić najavio je da će 20. juna predstaviti model novog zakona o zaštiti podataka o ličnosti koji, kako je naveo, sadrži "rešenja koja predstavljaju adekvatan odgovor na pitanja koja su od strane nadležnih ignorisana, što je za posledicu imalo i ima ugrožavanje Ustavom i zakonom zajemčenih prava građana".\nPoverenik je u saopštenju ocenio da važeći Zakon o zaštiti podataka o ličnosti ne sadrži "čak ni minimalne odredbe koje bi se odnosile na neke, sa stanovišta obrade podataka o ličnosti, veoma važne i delikatne oblasti poput video nadzora ili biometrije".\n"Već dugo vremena, praktično svakodnevno, suočavamo se sa činjenicom da je veoma teško, često i nemoguće, obezbediti ostvarivanje prava na zaštitu podataka o ličnosti u svim oblastima života. Poverenik je nebrojeno mnogo puta javno ukazivao na taj problem, inicirao njegovo rešavanje, uključujući i dostavljanje Vladi normativno artikulisanih rešenja u pojedinim oblastima, ali je odgovarajuća reakcija nadležnih izostajala", piše u saopštenju.\nNavodeći da je model zakona "u najvećoj mogućoj meri" usklađen sa Opštom uredbom EU, Poverenik je najavio da će po formiranju nove Vlade Srbije staviti taj akt na raspolaganje Ministarstvu pravde, "uz sugestiju da model što pre stavi u formalnu proceduru kako bi Srbija dobila dugo nedostajući a neophodan, novi zakon o zaštiti podataka o ličnosti".\nPoverenik je podržao Inicijativu grupe nevladinih organizacija za hitno donošenje novog zakona o zaštiti podataka o ličnosti, ocenjujući da ona predstavlja "izraz i potvrdu odgovornog odnosa nevladinog sektora prema ozbiljnom i veoma složenom problemu sa kojim se Srbija suočava".\n"Poverenik je posebno zadovoljan ocenom podnosioca Inicijative da model zakona o zaštiti podataka o ličnosti, koji je on sa saradnicima pripremio, predstavlja dobar normativni okvir koji je u skladu sa evropskom regulativom i koji može da obezbedi daleko bolju zaštitu privatnosti građana, i pravnu sigurnost kompanijama koje žele da posluju u Srbiji", piše u saopštenju.\nDodaje se da je tokom dvomesečne javne rasprave koju je Poverenik organizovao i sproveo, ostvarena "intenzivna razmena mišljenja i sa drugim subjektima, pa je tako dobijena načelna ili potpuna podrška za model zakona i od Saveta stranih investitora, Američke privredne komore u Srbiji, Udruženja banaka Srbije, Društva za informatiku Srbije, Društva sudija Srbije".\n: Slučaj F dijagnoza ilustruje loš odnos države prema zaštiti podata\n: Poverenik: Zašto policija traži zdravstvene podatke građana?\n: Poverenik: Potrebne su i bolja zaštita i samozaštita podataka o ...\n: Ministarstvo građevinarstva ne sumnja u dobronamernost Poverenika


Nakon izuzetno uspešne prošlogodišnje manifestacije ENTERIJER - EXPO, koju je tokom 7 dana videlo nekoliko desetina hiljada Beograđana, Enterijer magazin i ove godine u istom prostoru organizuje izložbenu postavku pod sloganom MODERNO/TRADICIONALNO - Umetnost u enterijeru, sa željom da posetiocima pomogne u osmišljavanju lepšeg i iznad svega kvalitetnijeg životnog prostora. Ova manifestacija nudi odgovor na večitu dilemu - da li sopstveni dom opremiti na moderan ili tradicionalan način.\nDizajniranje rezidencijalnih enterijera je već sa pojavom prvih modernističkih ideja postalo primer kontradiktornih shvatanja, ideologija i zabluda. S jedne strane evidentna je dominacija savremenih enterijera, bilo da su oni avangardni, utopistički, minimalistički ili samo funkcionalni. Sa druge strane svedoci smo neutažene želje za komforom, luksuzom i udobnošću koju po mnogima mogu da ispune samo tradicionalni enterijeri. Ovaj dualitet, koji smo nazvali MODERNO/TRADICIONALNO nije lako rešiv; zapravo je reč o procesu koji zahteva veliko znanje, osećaj i umeće. Bez obzira na razloge zbog kojih ljudi teže kombinovanju različitih stilova ili se pak opredeljuju za jedan dominantan, ENTERIJER EXPO izložbena postavka ukazuje da su pri dizajniranju i opremanju enterijera najvažniji balans i harmonija.\nBeograđani koji od 21. do 27. februara prošetaju Knez Mihailovom ulicom imaće priliku da na jednom mestu, u galeriji PROGRES, vide stotine eksponata renomiranih svetskih brendova ali i izuzetno vredne antikvarne predmete iz ponude najpoznatijih antikvarnica. Istovremeno, izložba predstavlja priliku da na licu mesta od poznatih arhitekata i stručnjaka posetioci dobiju savet da li se stolica u stilu Luja XIV uklapa u moderan prostor, ili da li bi Eames-ov Chaise Lounge našao mesto u tradicionalnom domu. Na posetiocima je da odluče da li će prednost dati modernom ili tradicionalnom. Izložba ENTERIJER - EXPO - MODERNO/TRADICIONALNO predstavlja svojevrsno putovanje kroz raskošne enterijere koji u potpunosti integrišu arhitekturu, sofisticiranost materijala i izuzetnih umetničkih eksponata – slika, skulptura, crteža i fotografija. Fino izrađeni detalji, tekstil, nameštaj, keramika i vredni antikviteti ukazuju na neograničene mogućnosti koje savremene domove mogu pretvoriti u prave riznice u kojima su arhitektura, enterijer, dizajn i umetnost neraskidivo povezani. Izlagači će iskoristiti ovu jedinstvenu priliku da ponude izuzetno široku paletu nameštaja i aksesoara, od antičkog do savremenog, kao i primerke dekorativne umetnosti koja će zadovoljiti svaki individualan ukus.


Stanišiću i Simatoviću naloženo da se vrate u Hag - Klix.ba\nStanišiću i Simatoviću naloženo da se vrate u Hag\n12.12.2012. u 15:30\nHaški tribunal naložio je bivšim šefovima Državne bezbjednosti Srbije Jovici Stanišiću i Franku Simatoviću da se do 24. januara 2013. godine vrate sa privremene slobode u pritvorsku jedinicu u Hagu da bi prisustvovali iznošenju završnih riječi u njihovom predmetu, saopštila je danas glasnogovornica Tribunala Magdalena Spalinjska.\nStanišić i Simatović se na privremenoj slobodi nalaze od jula ove godine.\nZavršne riječi biće iznošene od 29. do 31. januara, nakon što je pretresno vijeće prošle sedmice zvanično proglasilo da je izvođenje dokaza u ovom predmetu okončano.\nStanišić i Simatović optuženi su za zločine koje su policijske i paravojne snage pod njihovom kontorolom počinile od 1991. do 1995. godine u BiH i Hrvatskoj.\nSpalinjska je na redovnom brifingu za novinare saopštila da će tronedjeljna zimska pauza u radu Tribunala početi iduće sedmice, ali da će se od ponedjeljka, 17. decembra do četvrtka, 20. decembra, nastaviti glavni pretres na suđenju nekadašnjem predsjedniku Republike Srpske Radovanu Karadžiću.


05-07-2017 09:22 Srbija Politika\nMinistar Nenad Popović, predsednik Srpske narodne partije, nije reagovao na izjavu Ane Brnabić da će, ako bude primorana da bira, Srbija pre izabrati EU od Rusije.\nPopović koji važi za proruski element u Vladi Srbije po svemu sudeći ne sme da se suprotstavi LGBT premijeru koji ga je primio u Vladu Srbije i dao mu fotelju. Zanimljivo je da je dok nije postao ministar, Popović i njegov SNP, iako članovi vladajuće koalicije, često saopštenjima upozoravao Vladu na eventualne antiruske poteze ili tražio jače veze sa Rusijom. Izgleda da je dobijanjem funkcije takav njegov stav utišan. Na predlog Brnabićke Nenad Popović je izabran za ministra za inovacije i tehnologiju. Šta je Dačić rekao o odnosima sa Rusijom pogledajte OVDE. Izvor:Pravda\nPOPOVIĆ: Probudila se nacionalna svest, ne damo svetinje!\nPOPOVIĆ: Briselski sporazum je mrtav! Na svakom mestu osporavati lažnu državnost Kosova!\nPOPOVIĆ BEZ USTRUČAVANJA: "Đukanović je srpski neprijatelj i prema njemu se moramo odnositi kao prema pravom neprijatelju"\nNATO I KFOR SU STVORILI LAŽNU DRŽAVU KOSOVO! Srpski ministar obrušio se na zapadne zemlje!\nBLUMBERG: Stojimo iza objavljenog intervijua sa Anom Brnabić\n"Dok je moćne Rusije, rata na Balkanu neće biti!"\nVELIKA ČISTKA: Ana Brnabić smenila 50 državnih sekretara?!\nPutin i Merkelova uskoro na istom mestu, a evo zašto njihov susret svi nestrpljivo iščekuju\nUŠAKOV "SPUSTIO" BRNABIĆKU: Prva reakcija Kremlja na izjavu srpske premijerke!


Novi Zakon o računovodstvu (Službeni glasnik Republike Srbije, broj 62/2013) je usvojen u julu 2013. godine i novine u Zakonu se odnose i na finansijsko izveštavanje.\nUnapređenje kvaliteta finansijskog izveštavanja prema novousvojenom Zakonu o računovodstvu postiže se prilagođavanjem računovodstvenih pravila ekonomskoj snazi i veličini pravnih lica.\nPrimenom novih kriterijuma za razvrstavanje pravnih lica, računovodstvena pravila koja primenjuju pravna lica prilikom sastavljanja finansijskih izveštaja su utvrđena na sledeći način:\na) velika pravna lica i javna društva nezavisno od veličine – i dalje obavezno primenjuju složenije Međunarodne standarde finansijskog izveštavanja (MRS/MSFI), koji su u primeni u Srbiji od 2003. godine;\nb) mala i srednja pravna lica – primenjuju skraćenu, odnosno pojednostavljenu verziju MSFI – Međunarodni standard finansijskog izveštavanja za mala i srednja pravna lica (MSFI za MSP). Ovaj računovodstveni standard biće u primeni za mala i srednja pravna lica počev od finansijskih izveštaja koji se sastavljaju na dan 31. decembra 2014. godine. Srednja pravna lica mogu da odluče da primenjuju složenije MSFI.\nNajvažnija prednost primene MSFI za MSP, jeste činjenica da se radi o standardu koji je prepoznatljiv na širokom prostoru, a zasnovan je na istom okviru na kome su zasnovani puni MRS/MSFI, koji su do sada korišćeni u Republici Srbiji od strane srednjih pravnih lica, što će u mnogome olakšati finansijsko izveštavanje i edukaciju lica potrebnu za njihovu primenu. Ostale prednosti obuhvataju sledeće:\n- primena MSFI za MSP predstavlja značajnu podršku izradi konsolidovanih finansijskih izveštaja i olakšava pristup inostranim izvorima kapitala;\n- primena prepoznatljivih pravila izveštavanja, može da doprinese privlačenju stranih investicija u mala i srednja preduzeća;\n- dobijene informacije su harmonizovane, pa je olakšan proces donošenja odluka o ulaganjima, i može dovesti do smanjenja troškova kapitala.\nv) mikro pravna lica – primenjuju pravilnik ministra prilagođen poreskim potrebama (maksimalno uprošćena pravila za vođenje poslovnih knjiga), ali mogu da odluče da primenjuju i MSFI za MSP umesto pravilnika.\nGodišnji finansijski izveštaji obuhvataju: Bilans stanja, Bilans uspeha, Izveštaj o ostalom rezultatu, Izveštaj o promenama na kapitalu, Izveštaj o tokovima gotovine i Napomene uz finansijske izveštaje.\nMikro pravna lica sastavljaju godišnje finansijske izveštaje koji obuhvataju: Bilans stanja i Bilans uspeha.\nGodišnji finansijski izveštaji sastavljaju se i u slučajevima statusnih promena, otvaranja, odnosno zaključenja stečajnog postupka ili pokretanja, odnosno zaključenja postupka likvidacije nad pravnim licem i to sa stanjem na dan koji prethodi danu upisa statusne promene, danu otvaranja, odnosno zaključenja stečajnog postupka ili pokretanja, odnosno zaključenja postupka likvidacije. U navedenom slučaju radi se o vanrednim finansijskim izveštajima, koja se Agenciji za privredne registre dostavlja u roku od 60 dana od dana na koji se ti izveštaji sastavljaju.\nPravno lice koje nije imalo poslovnih događaja, niti u poslovnim knjigama ima podatke o imovini i obavezama, dužno je da do kraja februara naredne godine dostavi Agenciji izjavu o neaktivnosti koja se odnosi na izveštajnu godinu.\nAgenciji za privredne registre finansijski izveštaji koji su usvojeni i revidirani dostavljaju se najkasnije do 30. juna, dok se Bilans stanja, Bilans uspeha i Statistički izveštaj dostavljaju Agenciji za privredne registre do kraja februara, zbog potrebe obezbeđenja makroekonomskih podataka u prvom kvartalu tekuće godine.\nPravna lica dostavljaju Agenciji za privredne registre finansijske izveštaje u elektronskom obliku počevši od godišnjih izveštaja za 2014. godinu (uz uslov da budu potpisani kvalifikovanim elektronskim potpisom zakonskog zastupnika), dok će mikro pravna lica ovu obavezu imati prvi put za godišnje izveštaje za 2015. godinu.\nNovim Zakonom o računovodstvu uvodi se kolektivna odgovornost organa upravljanja i nadzornog organa u pravnom licu za finansijske izveštaje.\nIzvor: Preduzetnički servis


PKS predstaviće delegaciji SAD više od 15 projekata\nSeptembar 22, 2020 10:41\nPrivredna komora Srbije (PKS) predstaviće danas američkoj delegaciji više od 15 projekata u oblasti energetike, prerađivačke industrije, ekologije, kao i podršci malom biznisu, izjavio je pomoćnik direktora Sektora za strateške analize i analitiku PKS Bojan Stanić.\nU Beogradu danas počinju sastanci naših zvaničnika sa specijalnim savetnikom predsednika SAD Ričardom Grenelom i delegacijom američke Razvojne finansijske korporacije (DFC) o realizaciji projekata koje će delom finansirati taj američki fond, a koji su dogovoreni sporazumom iz Vašingtona.\nStanić za TV Pink navodi da će ta finansijska institucija podržati i ekološke infrastrukturne projekte, jer su, kaže, oni jako nerazvijeni u Srbiji, a tiču se projekata za tretman otpadnih voda, opasnog otpada...\nIstiče da je pitanje ekologije jedan od glavnih ciljeva Srbije kako bi postala članica EU.\nDFC će, naglašava Stanić, podržati i naše preduzetnike, mali biznis, ali i početnike u poslovanju, takozvane startap kompanije, jer svi oni, dodaje, imaju ograničen pristup izvorima finansiranja u Srbiji.\nStanić kaže da će DFC svoje projekte usmeriti na regionalno povezivanje i da iz tog razloga i osnivaju regionalnu kancelariju u Beogradu.\nOčekuje da će danas nakon sastanaka i izjava za medije biti konkretnih informacija o načinu formiranja te kancelarije, a pre toga će, dodaje, biti formirani zajednički ekspertski timovi koji će prolaziti kroz projekte i dogovorili koji su prioritetniji.\nDva prioriteta koja Svetska banka stavlja pred novu Vladu Srbije 30\nFond za razvoj odobrio 422 miliona dinara kroz 80 kredita 19\nMali: Zaposlenima po nekoliko hiljada dinara više 42\n"Zelene linije" za radnike Balkana 21\nSrbija uvećala zlatne rezerve za 10 tona za godinu dana 16


Sukob grčkih nastavnika u štrajku s policijom - Izazov\nNovi magazin 14. januara 2019. 16:22\nGrčka policija upotrebila je danas suzavac da rastera nastavnike koji protestuju u Atini, nekoliko dana pošto je grčki ministar za javni red optužio policajce da su neselektivno napali nastavnike na sličnom protestu.\nOko 2.000 nastavnika protestovalo je danas zbog vladinog procesa za zapošljavanje novog osoblja u državnim školama. Policija je upotebila suzavac i šok bombe da rastera desetine demonstranata koji su pokušali da probiju kordon policije i napadali policajce štapovima i kamenjem.\nNije prijavljeno da ima povređenih ili uhapšenih. Na demonstracijama nastavnika u petak povređena su dva demonstranata.\nGrčka levičarska vlada obećala je da će zaposliti 15.000 novih nastavnika u naredne tri godine. Sindikati su nezadovoljni procesom selekcije, tvrdeći da je nefer prema nekim kandidatima, kao i da bi trebalo da bude zaposleno više ljudi.


Bežične mreže obnavljaju komunikaciju u vanrednim situacijama\nPrirodne katastrofe kao što je uragan Harvi ne ugrožavaju samo ljudske živote, već i telekomunikacione sisteme, čije obaranje može da izoluje gradove i zajednice. Međutim, bežične “meš” mreže mogu da pomognu ljudima da se ponovo povežu i da tokom vanrednih situacija obezbijede ključan pristup informacijama.\nKada je super oluja Sendi pogodila Njujork 2012. godine, dio Menhetna bio je u potpunom mraku, bez struje ili telekomunikacija.\n“Sve se svodi na problem centralnog kvara – ako je oborena centralna infrastruktura, svi koji su bili u nju umreženi, budu isključeni”, kaže njujorčanka Danijela Perdomo.\nOna nije mogla da koristi mobilne mreže, pa je kasnije sa bratom odlučila da napravi svoju. “GoTenna Mesh” je aparat koji funkcioniše kada tradicionalne mreže ne rade.\n“Povezuje se sa vašim telefonom preko Blututa, koji je međutim samo veza između aparata i telefona. “GoTenna” zatim emituje nisko frekventne radio talase na velikoj razdaljini”.\nTi radio talasi dovoljni su za prenos tekstualnih poruka i GPS informacija. U vanrednim situacijama, kao što je aktuelna u Hjustonu posle uragana Harvi, to može da spasi život. Ove bežične mreže, prvobitno razvijene za vojne potrebe, omogućavaju povezivanje preko višestrukih “čvorova” koji međusobno komuniciraju.\n“Individualni Wi-Fi aparat nema veliki domet, ali ako možete da povežete veliki broj njih, onda možete da obezbijedite pristup za šire područje”, objašnjava Džošua King iz kompanije "Commotion wireless".\n“Ideja je da telekomunikacioni sistem bude razuđeniji. U tom slučaju, ako i dođe do kvara centralnih infrastruktura, možete i dalje da komunicirate u različitim područjima”, ističe Greta Bajram iz organizacije "Resilient communities, new America".\nBežične mreže mogu da povežu veliki broj korisnika sa internetom ili da funkcionišu kao lokalni server za prenos hitnih informacija i osnovno povezivanje. Greta Bajram pomaže zajednicama da naprave sopstvene mreže uz pomoć svakodnevne opreme kao što su bežični ruteri ili mali ručni kompjuteri poput “Raspberry Pi-aja”.\n“To je veoma važno za budućnost servisa i telekomunikacija, zato što sve više shvatamo da centralizovani sistemi jednostavno nemaju smisla”.\n“Zašto ne omogućiti ljudima da se sami umreže…da se napravi više manjih mreža, a ne da se oslanjamo na jednu mrežu sa obimnom infrastrukturom”, smatra Danijela Perdomo.\nU vanrednim situacijama, bežične mreže mogu ponovo da uspostave komunikaciju na više načina.


Jug Srbije obeležava Svetski dan džeza zahvaljujući Nišvilu | Super Radio\nBoban Kocev april 27, 2016 11:09 h Kultura, Najave, Vesti iz kulture 0\nSvetski dan džeza, na inicijativu čuvenog muzičara Herbija Henkoka, obeležava se širom sveta od 2012. godine. Jug Srbije obeležiće ovaj dan zahvaljujući Nišvil džez festivalu, a publiku očekuju besplatni koncerti.\nNiš, Leskovac, Vranje i Bujanovac gradovi su koji će biti počašćeni zvucima džeza u subotu 30. aprila. Nišvil džez festival omogućio je stanovnicima ovih gradova besplatne koncerte, a u cilju obeležavanja Svetskog dana džeza.\nNiški džezeri obeležiće ovaj dan u klubu „Feedback“, a za 22 sata najavljeni su nastupi lokalnih sastava „Moba i Naissblue“. Ukoliko ste mislili da će tradicionalni džem sešn biti izostavljen ove godine prevarili ste se, jer nakon zvaničnih nastupa poziv je upućen svim niškim muzičarima koji žele da džemuju na bini kluba.\nKamerna sala Kulturnog centra u Leskovcu verujemo da će biti ispunjena do poslednjeg mesta u subotu. Najavljeni su nastupi učenika džez odseka Muzičke škole „Stanislav Binički“ iz ovog grada, kao i niški sastav „Naissblue“.\nGrađani Vranja obeležiće Svetski dan džeza sa domaćim sastavom „MJMS Quartet“ i grupa „Tevarbulebra“ iz Niša. Program je zakazan u Sali Omladinskog kulturnog centra, početak je zakazan za 20 sati, a suorganizator je Muzička škola iz Vranja.\nOdlični niški sastav „Benny Brickman Band“ i Strangers from South“ iz Bujanovca nastupiće na platou ispred Doma kulture “Vuk Karadžić” u Bujanovcu, a početak druženja zakazan je za 19 sati.\nCena karte za sve događaje je 0 dinara, tako da ovog puta ne priznajemo rečenicu „Skupa su kulturna dešavanja, nema se para, a ja bih baš išao/la“\nVidimo se džezeri u Nišu, Leskovcu, Vranju i Bujanovcu.\n2016Bujanovacdžez festivaldžez koncertkoncertkoncertikulturaLeskovacnišNIšvilNIšvil 2016Svetski dan džezaVranje


Vesti online / Srpski informativni portal / Vučiću izmiču Putinovu stolicu\nVučiću izmiču Putinovu stolicu\nPreča posla: Aleksandar Vučić i Vladimir Putin\nPrethodno se čulo da će Vučiću stići pozivnica ruskog kolege iako za tu svečanu priliku uglavnom prima državnike iz neposrednog okruženja, te da su Amerika i EU ljute zbog toga.\nMeđutim, srpski predsednik naknadno je izneo drugačiju verziju.\n- Pozvao me je predsednik Turske Redžep Tajip Erdogan u Ankaru 7. maja. Nisam dobio poziv od Putina. S njim nisam o tome razgovarao već smo telefonom pričali o Kosovu i drugim temama - rekao je Vučić.\nU Kremlju 700 zvanica\nNa inauguraciji Vladimira Putina u Georgijevskoj sali moskovskog Kremlja biće 700 zvanica. Među njima i političari iz drugih zemalja. To će biti svečani početak četvrtog predsedničkog mandata Vladimira Putina.\nDa Srbija nije daleko od izbora Istok ili Zapad smatra spoljnopolitički analitičar Boško Jakšić. On kaže da zato zvanični Beograd mora pažljivo da osmatra zaoštravanje odnosa Istoka i Zapada na globalnoj političkoj sceni, ali i unutar same Evropske unije.\n- Sve deluje da se približava trenutak istine. Ako je EU naša sudbina kako smo odredili i prihvatili, onda nam se približava i trenutak kada treba da pokažemo veći stepen lojalnosti tom društvu u koje hoćemo da uđemo. Odnosi Zapada i Istoka se zaoštravaju i ubrzavaju nužnost našeg opredeljivanja za jednu od ove dve stolice na kojima smo do pre godinu dana mogli da sedimo istovremeno, a da ne bude problema što Srbija ima interese na obe strane - pojašnjava Jakšić.\nPojavila se, prema njegovim rečima, još jedna dilema koja otežava situaciju.\nObećane "teške odluke"\nVučić je izjavio da bi bilo kakav sukob Balkan vratio 100 godina unazad.\n- Daćemo sve od sebe da se tenzije, sukobi ili destabilizacija regiona izbegnu po svaku cenu - rekao je Vučić pred Angelom Merkel i dodao da je evropski put od vitalnog značaja za Srbiju "koja će morati da donosi brojne teške odluke ako želi da postane deo EU".\nOn se zahvalio Angeli Merkel rečima da bi u regionu bilo više kriza da nije njene pažnje.\nOrban ili Brisel\n- Ne samo da srpska vlast treba da napravi izbor između Istoka i Zapada, već i unutar EU. Naime, postoji evropska centralna opcija, ali i neliberalna kakvu predvode Mađarska i Poljska. Ako Aleksandar Vučić pokaže visok stepen entuzijazma prema politici mađarskog premijera Viktora Orbana, onda ne može da očekuje razumevanje državnika vodećih zemalja EU, nemačke kancelarke Angele Merkel i predsednika Francuske Emanuela Makrona - kaže Boško Jakšić.\nZanimljivo je da i medij blizak Vučiću navodi da bi odazivanje na poziv Putina bilo nesumnjivio velika čast, ali da bi se iz zapadnih centara moći na to gledalo kroz "duple ideološke naočare", kao i da "ne bi ostalo izvan konteksta obnovljene hladnoratovske borbe".\nPolitika u procepu\nU procepu u kojem se treba opredeliti za Istok ili Zapad, pa za zapadnu ili istočnu varijantu unutar EU, objašnjava Boško Jakšić, Srbija mora jasno da pokaže da li je i za koje vrednosti.\n- Srbija će biti u problemu ako se opredeli za tu neliberalnu politiku poput Mađarske i Poljske. A ukoliko se kojim slučajem opredeli za onu koju vodi turski predsednik Redžep taip Erdogan, taj će problem sa EU će biti još veći - kaže Jakšić.\nSa druge strane, beogradski dnevnik "Danas" objavljuje da SAD i Nemačka šalju poruke Vučiću da treba da potpiše "papir o Kosovu" i da pristane na članstvo KiM u međunarodnim organizacijama. Takođe navode i da ako već nije uveo sankcije Moskvi, onda treba da pokaže da Srbija nije najveći ruski saveznik na zapadnom Balkanu.\nGlavna briga Bosna i Kosovo\nNemačka kancelarka Angela Merkel srela se juče s Aleksandrom Vučićem u Berlinu. Ona je izjavila da je Srbija ključna zemlja regiona s kojom Nemačka tesno sarađuje i istakla da novim susretom sa predsednikom Srbije želi da doprinose u pronalaženju rešenja na Balkanu.\n- Srbija ima ključnu ulogu na Kosovu i u Bosni i Hercegovini i zato je važno da tesno i intenzivno razmenjujemo mišljenja - rekla je kancelarka u zajedničkom obraćanju sa srpskim predsednikom uoči sastanka.\nMerkelova je ukazala da je dogovoreno da se u prvoj polovini ove godine vodi intenzivan dijalog sa Srbijom i zemljama regiona, pošto je Bugarska kao prioritet svog predsedavanja postavila približavanje Zapadnog Balkana EU.\nPrema njenim rečima, glavne teme razgovora s Vučićem biće saradnja Srbije i Nemačke, ali i razvoj regiona. Najavila je da će sastanci sa predstavnicima zemalja Zapadnog Balkana nastaviti u maju u Sofiji, a u julu u Londonu.\nMerkelova se sa Vučićem sastala po drugi put u mesec i po dana. Pohvalila je reforme u Srbiji.


MK Group - MK Commerce\nMK Group je holding kompanija, jedan od najuspešnijih poslovnih sistema u Srbiji i regionu u čijem se sastavu nalazi više od 40 povezanih preduzeća u zemlji i inostranstvu. Sedište holdinga je u Beogradu, a povezana preduzeća smeštena su širom Srbije i regiona. MK Group se bavi strateškim vođenjem poslovanja i korporativnim upravljanjem u oblastima poljoprivrede i poljoprivredne industrije, turizma, upravljanja nekretninama, IT tehnologije, finansija, obnovljivih izvora energije, mesne industrije i dr.\nPočetak poslovnog sistema MK Group vezuje se za 1983. godinu kada je osnovana kompanija MK Commerce, jedna od prvih privatnih kompanija na teritoriji Vojvodine koja se bavila proizvodnjom i izvozom ratarskih kultura iz Srbije. Od tada, razvoj buduće MK Group išao je isključivo putanjom uspeha. Najveći deo poslovanja MK Group se odnosi na poljoprivrednu proizvodnju, industriju i trgovinu poljoprivrednim proizvodima. Preduzeća iz sastava MK Group spadaju među najuspešnije domaće kompanije i najveće proizvođače i izvoznike šećera, pšenice, kukuruza, soje, ječma, uljane repice, stočne hrane i dr.\nMK Group raspolaže svom neophodnom infrastrukturom za uspešno i savremeno poslovanje u oblastima kojima se bavi, a u svojoj imovinskoj karti ima desetine hiljada hektara oranica sa pratećom poljoprivrednom mehanizacijom poslednje generacije, velike i savremeno opremljene skladišne kapacitete, mlinove, voćnjake i plastenike, kao i poslovne zgrade, hotele, građevinsko zemljište i ostalo.\nU okviru MK Group danas je i kompanija Sunoko, najveći domaći proizvođač i izvoznik šećera, kao i vodeća kompanija u mesnoj industriji – Carnex iz Vrbasa, koja svoje proizvode izvozi u preko 15 zemalja.\nOsim poljoprivrede, proizvodnje šećera i mesa, turizma, MK Group svoj portfolio širi i na nove biznise – od 2014. godine, od manjinskog postaje prvo većinski a potom i stopostotni vlasnik AIK banke. Postaje vlasnik udela u slovenačkoj Gorenjskoj banci, a preuzima i Alpha banku u Srbiji.\nU kompanijama koje pripadaju MK Group sistemu radi oko 7000 zaposlenih.\nMK Commerce doo je deo poslovnog sistema – holding kompanije Mk Group koja svoje poslovanje ostvaruje u više različitih delatnosti: trgovina žitaricama, đubrivom, proizvodnja poljoprivrednih proizvoda, proizvodnja mlinskih...\nPostanite deo MK Commerce tima Ukoliko želite da postanete deo MK Commerce tima, i mislite da upravo Vi možete doprineti uspehu našeg poslovanja, pogledajte koja radna mesta su trenutno slobodna...\nMiodrag Kostić - Predsednik MK Group\nMiodrag Kostić aktivno učestvuje u radu upravnih odbora najvećih i najuspešnijih institucija u Srbiji. U dva manadata je bio predsednik Izvršnog odbora poslovnog kluba „Privrednik”, koji okuplja...


Izvor: RTS, 26.Feb.2020, 22:01\nProsečna neto plata u decembru 12 odsto je veća nego u decembru 2018. i iznosi 59.772 dinara, saopštio je Republički zavod za statistiku. Stručnjaci ocenjuju da je rast posledica i povećanja plata u javnom sektoru, ali i odlaska kvalitetnih radnika. Predsednik Srbije najavljuje novo povećanje prosečne zarade već za mart, kada će, kako kaže, prosečna plata biti 515 evra.\nPodaci pokazuju i da oni s najvišim primanjima žive u Beogradu – i to na Vračaru i Novom...\nNajviše plate u Beogradu, najniže u Vlasotincu\nIzvor: Radio Televizija Vojvodine, 27.Feb.2020, 09:31\nProsečna neto plata u decembru 12 odsto je veća nego u decembru 2018. i iznosi 59.772 dinara, saopštio je Republički zavod za statistiku. Stručnjaci ocenjuju da je rast posledica i povećanja plata u javnom sektoru, ali i odlaska kvalitetnih radnika. Predsednik Srbije najavljuje novo povećanje...


Doskorašnji fudbaler Radničkog iz Kragujevca Ivan Petrović, koji je prošle sezone postigao jedan od najatraktivnijih pogodaka, pogodivši mrežu Javora, potpisao je četvorogodišnji ugovor sa ekipom Partizana.\n"Ostvario mi se dečački san, Partizan je moja prva ljubav otkad treniram fudbal i nadam se da ću se brzo prilagoditi novoj ekipi. Očekujem da se kroz igre u Partizanu približim i mladoj reprezentaciji Srbije", rekao je Ivan Petrović na promociji na stadionu u Humskoj.\nIgrač sredine terena zadužio je crno-beli dres sa brojem 28.Petrović je rekao da za njegove usluge bila zainteresovana i Crvena zvezda, ali da je presudila želja da igra za klub za koji navija i istakao da se nada kako će i u crno-belom dresu postizati efektne golove.\nOn je proletos skrenuo pažnju javnosti zahvaljujući pogotku sa pola terena na meču protiv Javora.\nTrener Partizana Marko Nikolić istakao je da je njegova ekipa dobila pouzdanog fudbalera:\n"Ivan spada u grupu mladih i talentovanih igrača, a već ima dosta toga iza sebe. Znam ga iz omladinske reprezentacije, verujem da može da napređuje i pokaže šta zna i ume", poručio je Nikolić i najavio još novih imena u Humskoj. Petrović je drugo pojačanje crno-belih u letnjem prelaznom roku, nakon što je nedavno ugovor potpisao Branko Ilić.


TV Banat / UDOVIČIĆ OTVORIO "MALI SAJAM SPORTA" U VRŠCU\n14:39 PONEDELJAK, 8. 06. 2020. - 14:39 Autor: Zorana Topolić\nNa Gradskom trgu, nakon pauze zbog epidemije koronavirusa, okupilo se 28 klubova sa preko 1.000 učesnika na Malom sajmu sporta u organizaciji Sportskog saveza Srbije, Sportskog saveza Vršca, a uz podršku Ministarstva omladine i sporta i grada Vršca.\nCilj ovakve manifestacije je privući sve građane Vršca,a posebno decu u sistem sporta, bilo da se radi o profesionalnom bavljenju sportom, bilo da je reč o rekreaciji. Preduslov zdravlja na prvom mestu, a onda i nastavak kontinuiteta šampionskih sportskih rezultata Srbije jeste upravo da sve lokalne zajednice prepoznaju značaj bavljenja sportom ljudi svih uzrasta. Na otvaranju Sajma bili su i predsednik Sportskog saveza Srbije Davor Štefanek gradonačelnica Vršca Dragana Mitrović i drugi.\nVršac je prepoznatljiv po sportu, a to je i prikazano na ovoj manifestaciji. Sajam sporta pokazao je mališanima ovog grada šta sve mogu da treniraju i da se uključe u sistem sporta, a to je i glavni cilj organizacije Malog sajma sporta.


Adaptacija i opremanje novih prostorija vrtića u Beogradu\nTanjug 1. juna 2021. 18:39\nBEOGRAD – Gradonačelnik Beograda Zoran Radojičić saopštio je danas da će Grad Beograd u okviru projekta „Inkluzivno predškolsko vaspitanje i obrazovanje” učestvovati u adaptaciji i opremanju novih prostorija vrtića predškolskih ustanova u Beogradu.\nIstiče da će se opremanje prostorija vršiti u partnerstvu sa nosiocem projekta Ministarstvom prosvete, nauke i tehnološkog razvoja, kao i sa Fondacijom „Novak Đoković“, uz finansijsku podršku Svetske banke.\nKako je gradonačelnik objasnio, projektom će u Beogradu biti obuhvaćeno uređenje, adaptacija i opremanje 55 prostorija, i to u predškolskim ustanovama „Perka Vićentijević“ u Obrenovcu, „Dr Sima Milošević“ u Zemunu, „Dečiji dani“ u Starom Gradu, „Vračar“, „Čika Jova Zmaj“ na Voždovcu, „Čukarica“, „11. april“ na Novom Beogradu i „Lane“ u Grockoj.\nNa nivou cele države će biti adaptirano 100 prostorija, opremljenih najsavremenijim didaktičko – inkluzivnim materijalom.\nSve to će doprineti unapređenju inkluzivnog predškolskog obrazovanja i vaspitanja u našoj zemlji.\nRadojičić kaže da je ukupan projekat vredan 47 miliona evra, vrednost prve faze je 32 miliona evra, a preliminarna vrednost projekta kojim su obuhvaćene beogradske predškolske ustanove je između sedam i osam miliona evra.\n„Ciljevi ovog projekta su da do kraja 2022. godine bude adaptirano i opremljeno najmanje 100 prostorija u javnim objektima u vlasništvu lokalnih samouprava i postojećim predškolskim ustanovama u celoj Srbiji, kao i da one budu prilagođene za potrebe inkluzivnog vaspitno-obrazovnog rada sa decom predškolskog uzrasta“, rekao je Radojičić.\nOn je dodao da je zajednički rad na tom projektu još jedan dobar primer saradnje Grada, Republike i Fondacije „Novak Đoković”, a sve u cilju poboljšanja kvaliteta života najmlađih sugrađana.\nRadojičić kaže da će na ovaj način predškolici Beograda dobiti još bolje uslove za igru i učenje, da se što bolje pripreme za buduće školovanje u ovom osetljivom periodu odrastanja.\n„Pre svega ćemo povećati kapacitet obuhvata predškolskih ustanova Beograda i značajno smanjiti liste čekanja u beogradskim vrtićima. Udružili smo se kako bismo obezbedili uslove da još veći broj dece, posebno iz socijalno i ekonomski ugroženih sredina, bude obuhvaćen sistemom predškolskog vaspitanja i obrazovanja“, zaključio je gradonačelnik.


RTS :: Plenković: Srbija nije ni do pola puta ka EU\nRegion Plenković: Srbija nije ni do pola puta ka EU\nsreda, 20. nov 2019, 15:04 -> 23:44\nSrbija nije stigla ni do pola procesa u pristupanju Evropskoj uniji, izjavio je hrvatski premijer Andrej Plenković i uporedio pristupni period naše zemlje sa Hrvatskom.\nHrvatska je, kako kaže Andrej Plenković, sa EU pregovarala 2.096 dana i za to vreme otvoreno je i zatvoreno 35 poglavlja, dok je Srbija već prošla taj period, a da nije stigla ni na pola procesa.\nUpitan šta misli o francuskom "non-pejperu" i da li je taj predlog srušio dosadašnja pravila igre o pristupanju EU, Plenković je rekao da ideju francuskog predsednika Emanuela Makrona o reformi politike proširenja EU vidi kao želju za poboljšanjem opšteg funkcionisanja Unije.\nNaglasio je da proces proširenja EU ima jasan i precizan pravni temelj navodeći da član 49. Ugovora o EU predviđa da svaka evropska država, ako zatraži, može postati članica Unije.\n"Sam pregovarački okvir, koji se trenutno koristi i za Srbiju i za Crnu Goru, ima mogućnost suspenzije svakog poglavlja i vraćanja na već privremeno zatvorena poglavlja, u to je uključena reverzibilnost procesa", rekao je Plenković.\nNaveo je da postojeći okvir ima niz mehanizama da se sa vrlo preciznim filterima kontroliše i najsitniji korak načinjen u nekom poglavlju ili oko nekog otvorenog političkog pitanja.\nHrvatski premijer je naglasio da treba praviti jasnu razliku između trenutka otvaranja pregovora i procesa pristupanja EU.\n(subota, 23. nov 2019, 00:56) - anonymous [neregistrovani]\n(četvrtak, 21. nov 2019, 15:07) - anonymous [neregistrovani]\n(četvrtak, 21. nov 2019, 12:49) - anonymous [neregistrovani]\n(četvrtak, 21. nov 2019, 08:47) - anonymous [neregistrovani]\n(četvrtak, 21. nov 2019, 07:33) - anonymous [neregistrovani]\n(četvrtak, 21. nov 2019, 00:06) - anonymous [neregistrovani]\n(sreda, 20. nov 2019, 22:48) - sipuljanko71 [neregistrovani]\n(sreda, 20. nov 2019, 21:23) - anonymous [neregistrovani]\n(sreda, 20. nov 2019, 20:52) - anonymous [neregistrovani]\n(sreda, 20. nov 2019, 20:26) - anonymous [neregistrovani]


Tag / Lepota / Vesti online\nIako se čini da ne postoji jednostavnije beauty obaveze od lakiranja noktiju, to često može biti veoma naporno, jer ponekad nokti čak ni posle mnogo uloženog truda ne izgledaju besprekorno\nOva dijeta već u samom svom nazivu ima definisanu ciljnu grupu, kojoj je namenjena. Radno vreme vam stoji na putu da pripremate zahtevne i zdrave obroke i nameće vam brz režim ishrane s nogu. Evo...\nSmršaćete duplo za samo 15 minuta dnevno: Dijeta uz vođenje dnevnika ishrane\nDve male promene koje će vam pomoći da smršate\nZa skidanje viška kilograma najvažniji su način ishrane i fizička aktivnost, naravo. Ali, iako to nisu jedini faktori koji utiču na to da li ćete (i koliko) smršati, jer to zavisi i od vašeg...\nMasna koža glave odnosno preterano lučenje sebuma u žlezdama glavni je krivac za masnu kosu, mada tome doprinose i prašina i prljavština koje se lepe za kosu kad smo napolju. Dobra vest je da uz...\nDijeta bazirana na krvnoj grupi može da bude ključ za telo iz snova\nKako biste došli do vašeg tela iz snova prvenstveno morate da znate svoju krvnu grupu. Dijeta u odnosu na genotip određuje šta tačno treba da jedete kako biste bili usklađeni sa svojim...


HAOS NA POMOLU: Zbog krize u Siriji, Erdogan više ne zaustavlja migrante koji žele u Evropu - Opcija\n28-02-2020 Pocetna, Svijet, Vijesti\nTurska na svojoj granici više neće da zaustavlja migrante koji pokušavaju da stignu do Evrope, rekao je danas za Frans pres jedan turski zvaničnik.\nOdluka da otvori vrata doneta je za vreme noćašnjeg vanrednog sastanka Saveta za bezbednost, kome je predsedavao predsednik Redžep Tajip Erdogan.\nSastanak je sazvan zbog pogibije najmanje 33 turska vojnika u regionu Idlib, na severozapadu Sirije, u vazdužnim napadima za koje Ankara krivi sirijske vladine snage potpomognute Rusijom.\n„Više nećemo zadržavati one koji žele da idu u Evropu“, rekao je zvaničnik koji nije želeo da mu se navede ime.\nPrema turskim medijima grupe migranata kreću se jutros u pravcu granice Grčke na zapadu Turske.\nAgencija DHA javila je da je oko 300 sirijskih, iračkih i iranskih migranata stiglo u provinciju Edrin, na granicu sa Grčkom.\nTurska je i ranije više puta pretila da će „otvoriti vrata“ Evrope za migante, a posmatrači to smatraju vrstom pritiska na zemlje EU koje još snose posledice migrantske krize iz leta 2015. godine.\nTurska i EU su u martu 2016. sklopili dogovor oko migranata kojim je drastično smanjen broj prelazaka ka Grčkoj. Međutim, Atina i EU su zabeležili porast dolazaka migranata poslednjih meseci.\nGrčka udvostručila patrole\nGrčka je saopštila danas da je ojačala svoje patrole na granici sa Turskom posle turske objave da više neće sprečavati odlazak migranata u Evropu.\nJedan grčki politički izvor izjavio je da je broj patrola udvostručen i da je interno upućen poziv za opštu pripravnost.\n„Sve je pod kontrolom, nema razloga za zabrinutost“, dodao je taj izvor.\nTurska je u martu 2016. sklopila dogovor sa Evropskom unijom prema kome dobija pomoć od Unije a zauzvrat ne dozvoljavam migrantima na njenoj teritoriji da idu dalje ka EU.\nGraničari na severoistočnoj granici Grčke sa Turskom suzavcem su rasterivali oko 500 izbeglica i migranata.\nMigranti su pokušali da uđu u Grčku – i EU, nakon što je Ankara smanjila kontrolu, odnosno odlučila je da više ne zaustavlja izbeglice iz Sirije koji kopnom i morem pokušavaju stići u Evropu,\nTurski graničari nestali su ovog jutra, rekao je gradonačelnik Orestiade, Vasilis Mavradis, dodajući da je grupa migranata pokušala da uđe preko Kastaniesa.\nGrčka neće tolerisati nijedan ilegalan ulazak migranata preko njene granice i povećaće bezbednost na svojim granicama, upozorio je danas grčki premijer Kirijakos Micotakis.\n“Grčka ne snosi nikakvu odgovornost za tragične dogadjaje u Siriji i neće snositi posledice odluka koje su doneli drugi”, naveo je on na Tviteru, prenosi Rojters.\nMigranti i izbeglice počeli su da se okupljaju na grčko-turskoj kopnenoj granici pošto je Turska upozorila da će pustiti na hiljade izbeglica koje drži u zemlji od 2016. po sporazumu Ankare i EU, a koji žele da dodju do Evrope.\nBugarska je poslala žandarmeriju na svoju kopnenu i pomorsku granicu sa Turskom pošto je premijer Borisov ukazao na “realnu opasnost” od migrantskog pritiska.\n“Sa onim što se događa, opasnost je sada realna, ljudi beže od raketa”, rekao je Borisov u Sofiji i objavio da je rano jutros poslao pojačanja na granicu.\nTurska na svojoj teritoriji ima oko 3,6 miliona Sirijaca koji su pobegli od rata i strahuje od dolaska novih izbeglica posle eskalacije sukoba između turskih snaga i snaga sirijskih vlasti u severozapadnoj sirijskoj provinciji Idlib.\nJedan visoki turski zvaničnik rekao je danas za Frans pres da Ankara neće više sprečavati one koji pokušavaju da predju njenu granicu i krenu ka Evropi, posle pogibije najmanje 33 turska vojnika u Idlibu, u vazdušnim napadima koje pripisuje sirijskom režimu.\nTurska i EU su u martu 2016. godine zaključili sporazum o migrantima kojim je drastično smanjen broj prelazaka ka Evropi. Turska je i ranije više puta pretila da će “otvoriti vrata” ka Evropi kandidatima za azil, što su posmatrači videli kao način da izvrši pritisak na Brisel.\nRuski i turski predsednik Vladimir Putin i Redžep Tajip Erdogan razgovarali su telefonom o implementaciji sporazuma o Siriji.\nPutin i Erdogan dogovorili su se tokom telefonskog razgovora da je potrebno uvesti nove mere kako bi se smanjile tenzije i normalizovala situacija na severozapadu Sirije, saopštio je Kremlj.\nKremlj je naveo da su se Putin i Erdogan dogovorili da organizuju sastanak na najvišem nivou, na kojem će razgovarati o situaciji u sirijskoj proviniciji Idlib.\nRazgovor dvojice predsednika usledio je nakon što su 33 turska vojnika ubijena u vazdušnom napadu snaga sirijske vojske u Idlibu.\nTASS je preneo da je Lavrov na konferenciji za novinare rekao da je Rusija zatražila od Sirije da zaustave operacije u Idlibu, kako bi se evakuisali povređeni ljudi.\n“Ratovali smo Rusijom 16 puta i opet ćemo”\nNATO podržava Tursku\nNATO poziva Rusiju i Siriju da zaustave ofanzivu u Idlibu i poštuju međunarodno pravo, izjavio je danas generalni sekretar NATO Jens Stoltenberg.\n“Pozivam ih da prekinu ofanzivu, da poštuju međunarodno pravo i da podrže napore UN za postizanje miroljubivog rešenja”, rekao je Stoltenberg.\nOn je upozorio da “opasna situacija u Siriji mora biti smirena” i pozvao na “hitan povratak na primirje iz 2018. kako bi se izbeglo pogoršanje teške humanitarne situacije u regionu”.\nSaveznici su Turskoj izrazili žaljenje zbog pogibije vojnika, ali joj na sastanku nije ponuđena dodatna podrška MATO.\nOsim što učestvuje u vazdušnom nadgledanju iznad Sirije, NATO nema direktnu ulogu u sirijskom konfliktu, ali su njegove članice duboko podeljene oko pitanja turskih akcija u Siriji, dok su evropski saveznici zabrinuti zbog mogućeg priliva novog talasa izbeglica.\nVazdušni napadi sirijskih snaga proizveli su najveći broj poginulih Turaka u jednom danu još od prve njihove intervencije u Siriji 2016. To je bila najveća eskalacija sukoba turskih i sirijskih snaga koje podržava Rusija, koji se pojačava od februara.


The Old Republic dobija novu ekspanziju: Knights of the Eternal Throne - PLAY!\nThe Old Republic dobija novu ekspanziju: Knights of the Eternal Throne\nElectronic Arts i BioWare obelodanili su danas najnoviju ekspanziju za StarWars MMO The Old Republic. Nju je predstavio Džejms Olen na “Meet the makers” panelu u okviru Star Wars Celebration događaja u Londonu. Ekspanzija se zove Knights of the Eternal Throne, dolazi isključivo u digitalnom izdanju i biće najveći apdejt u istoriji igre od kada je izašla 2011. godine, pre skoro 5 godina. Još uvek nema puno informacija o novinama, osim da donosi “filmsko pripovedanje u prepoznatljivom BioWere stilu” i “uzbudljive nove gejmplej elemente”.\nZa sve igrače koji žele da se pripreme za novu ekspanziju, EA je sada omogućio da prvo poglavlje Knights of the Fallen Empire, čija je priča preteča nove ekspanzije, bude besplatno za igranje.\nNa kraju, na panelu je prikazan i zanimljiv infografik, sa puno raznih informacija vezanih za igru i njenu istoriju proteklih 5 godina, a njega možete videti OVDE.\nRelated Items:Bioware, electronic arts, StarWars, The Old Republic


B92 - Biz - Vesti - Afera "Mapetgejt" potresa Volstrit\n�etvrtak 15.03.2012. | 19:18\tAfera "Mapetgejt" potresa Volstrit\tIzvor: Tanjug\tNjujork -- Izvr�ni direktor za Evropu i evropski �ef Goldman Saksa za poslove s finansijskim derivatima Greg Smit je podigao pravu buru �irom bankarskog sektora.\tTweet\nOn je, obja�njavaju�i razloge svoje ostavke, nazvao Goldman "otrovnim" mestom za rad gde vi�i rukovodioci smatraju svoje klijente za "mapete".\tIstovremeno, ameri�ka investiciona banka "JPMorgan �ejz" poku�ala je da umanji �tetu po reputaciju Volstrita, pozvav�i svoje zaposlene da ne poku�avaju da izvuku koristi iz neprilike u koju je zapala rivalska investiciona banka Goldman Saks posle objavljivanja zajedljivog pisma o ostavci njenog visokog rukovodioca u Njujork tajmsu.\nGoldman je u zvani�nom odgovoru na pismo Smita predo�io da se ne sla�e sa njegovim navodima "za koje smatramo da ne oslikavaju na�in na koji vodimo biznis. S na�e ta�ke gledi�ta, mi mo�emo da budemo uspe�ni samo ako su na�i klijenti uspe�ni. Ta fundamentalna istina je u osnovi na�eg pona�anja".\nIzvr�ni direktor "JPMorgan �ejza" D�ejmi Dimon je upozorio zaposlene da ne profitiraju na Goldmanovom "navodnom slu�aju", zamoliv�i ih da se fokusiraju na standarde, a ne na senzaciju koju je izazvao Smit u, kako su naveli mediji i blogeri, aferi "Mapetgejt". "Da budem jasan, �elim da niko ovde nikada ne potra�i korist od navodnog slu�aja na�eg konkurenta ili glasina o njemu. To nije na�in na koji mi vodimo biznis", neveo je Dimon u poruci zaposlenima. Bura koja se digla oko Goldmana jo� vi�e rasplamsava krizu reputacije investicionog bankarstva , s obzirom da javnost okrivljuje taj sektor za njegovu ulogu u bankarskoj krizi iz 2008. koja je dovela svetski finansijski sistem na ivicu kolapsa. Stru�njaci isti�u da Goldman Saks, koji je na �etvrtom mestu na svetu po prihodu medju investicionim bankama, ima dugu istoriju napregnutih odnosa s klijentima.\nSmit je imao funkciju izvr�nog direktora, ali ta du�nost nije bila toliko zna�ajna kao �to se �ini, s obzirom da je u Goldmanu oko 12.000 potpredsednika i izvr�nih direktora, u pore�enju sa 450 generalnih direktora koji su vi�i stepen u hijerarhiji te banke, a koji Smit nije uspeo da dostigne.\nSmit govori o poslednjih 12 godina, ali je Goldman takve stvari radio jo� od vremena Velike depresije, ka�e biv�i bankar na Volstritu i autor knjige o Goldmanu pod nazivom "Novac i vlast" Vilijam Koen i dodaje da "to nisu samo poslednjih 12 godina, to je, na�alost, deo DNK te kompanije". Goldman je poslednjih godina bio suo�en s nizom incidenata koji su naneli �tetu njegovom imid�u. Ta banka je ranije ovog meseca bila okrivljena za konflikt interesa zbog savetovanja kompanije El Paso u procesu njene prodaje firmi Kinder Morgan u kojoj je Goldman bio akcionar sa zna�ajnim udelom. Biv�i predsednik ameri�ke Uprave federalnih rezervi Pol Volker je na jednom ekonomskom samitu u Va�ingtonu slu�aj Smita ocenio kao "odraz promene tr�i�nog mentaliteta tokom poslednih 15-20 godina".\tPovezane informacijePortugalija lako do 750 mil. EURPromet obveznicama dva miliona evraDr�ava prodala pola obveznicaSko�ile akcije Jahua uprkos profituNajsiroma�niji, a usluge im paprenePorasle akcije uo�i UskrsaProdati zapisi za 4 mlrd dinaraKineski Tviter: IPO u SAD razo�araoOporavak akcija na berzamaMtGox podneo zahtev za likvidaciju